Аллохнинг бизга берган неъматлари хисобсиз. Биз уларни ҳар қанча санасақца адоғига ета олмаймиз. Хисобсиз неъматлар ичра бир неъмат борки, бу неъмат барчага бирдек зарур. Бу неъмат “Тинчлик” эканини барчамиз биламиз. Чунки, ҳар қайси жамият ривожи, тараққиёти, истиқболи, халқининг фаровон турмуш тарзи учун биринчи навбатда тинчлик керак. Аллоҳнинг бизга берган бу неъмат қадрини, борор бир миқцор ёки бирор бир ўлчов билан ўлчаб бўлмайди.\nТинчлик Аллохнинг энг улкан энг азиз ва бебахо неъмати. Уни асраш, қадрига етиш ва бу неъматга шукр қилиш ҳаммамиз учун бирдек шарт. Пайғамбаримиз с.а.в. хадиси шарифларида “Икки неъмат борки, инсонларнинг кўплари ундан бехожат (ғафлатДа, қадрига етмайди)лар, булар тинчлик ва сихат саломатликдир” деганлар. Минг афсуслар бўлсинки, бугунги тахликали замонда бизларга берилган Аллоҳ таолонинг тинчлик деб аталмиш бу неъматини Аллоҳ барча халққа баробар бераётгани йўқ. Шу билан бирга бизнинг тинчлигимиз, истиқлол йилларида эришган’1 ютуқларимиз ва халқимизнинг фаровон турмуш тарзи, кўзларимиздаги қувонч, эртанги кунимизга ишонч барчани бирдек хурсанд қилмаётгани ҳам маълум. Бугун бир мамлакатнинг тинчини бузиш пайида юрган кимсалар, мамлакат тараққиётини издан чиқариш, юрт равнақи, миллат маданияти, маърифатига рахна солиш, ахоли орасида нотинчлик келтириб чиқариш, жамият келажаги хисобланмиш ёшларни йўлдан оздиришнинг турфа ҳил йўлларини ўйлаб топмоқда ва керакли натижаларга эришмоқда. Халқимизда бир мақол бор: «Овсару-анқов душман учун яхши ов». Бизнинг ота боболаримиз овсар ҳам анқов ҳам бўлган эмаслар. Кўр-кўрона бошқаларга эргашиб кетган эмаслар. Балким ҳар ишда етти ўлчаб бир кесганлар. Илму маърифат, караму шафқат ила одамларни эзгулик сари эргапггарганлар. Мутахаассисларнинг маълумотларига кўра, бугун ахборот техналогиялари кенг имкониятлар бераётган бир вақтда, минг афсуслар бўлсинки бу имкониятлардан бузғунчилик, қабоҳат йўлида фойдаланаётганлар ҳам, кун сайин ортиб бормоқца. Бузуқ, ақидапараст оқимларнинг чорловларини тарғиб қилишда, интернет сайтлари асосий манбага айланди. Масалан ўн йил аввал бундай сайтлар 20та бўлган бўлса, бугун 7000дан ортиб кетган. Одам юрагини эзадиган жиҳати шуки, қанчадан қанча ёшларимиз билиб билмай шу сайтларга кириб, ундан маълумотларни кўчириб олиб, ўз эътиқодларига футур етказмоқдалар.\nУнданда ачинарлиси, калта бинларча қилиб қўйган нобокорликлари етмагандай, яна камига бошқаларни ҳам йўлдан уришга уринаётганларидир. Бугун дунёда адолат, саодат, раҳмат дини бўлмиш ёш мусаффо динимиз Исломни ёмон отлиқ қилмоқчи бўлган, унга нисбатан одамларда нафрат туйғусини ўйғатмоқчи бўлган, ўта маккор, бадбин, шаккок кимсаларнинг, узоқни ўйлаб, чуқур режалаган фитналарининг самарасини кўриб турибмиз.\nАллоҳ бизга инъом қилган неъмат борки, шукр қилишлик билан зиёда бўлади. Бизга берилган ҳар-бир неъмат, унинг шукри бор. Зеро ҳар-бир неъмат шукр билан зиёда бўлади. Чунки, Аллоҳнинг “Агар берган неъматимга шукр қилсаларингиз уни сизларга зиёда қилурман” деган ваъдасини кўпларимиз биламиз ва эшитганмиз. Юртимиз ривожи, тараққиёти, истиқлолимизу истиқболимизга муносиб ҳисса қўшадиган, ватанини севадиган, киндик қони тўкилган муқаддас бу заминни ардоқлайдиган, химоя қиладиган фарзандларни тарбия қилиш, барчамизнинг шу юрт олдидаги қарзимиздир. Сухбатимизни бир зарбул масал билан нихоясига етказсак. Ўрмонда ғала ғовур тўпалон бошланди. Эмишки ўрмонга бир болта номли асбоб келиб ўрмондаги барча дарахтларни бир чеккадан кесмоқца экан. Ўрмондаги кичик дарахтлар бу балодан омон қолиш чорасини излаб, катта дарахтлардан маслаҳат сўрашибди. Катта дарахтлар ўша бизни кесгувчи асбоб болтанинг дастаси нимадан экан билинглар.\nЧунки у биттамизни кесар, иккимизни кесар, ўнтамизни кесар, лекин бир кунмас бир кун унинг дастаси синади, дебди. Кичик дарахтлар бориб кўрса болтанинг дастаси ёғочдан экан. Келиб катта дарахтларга болтанинг дастаси ёғочдан экан, дебди. Шунда катта дарахтлар аттанг болтанинг дастасини ўзимиздан чиқариб қўйибди, деган эканлар. Тўғри ҳозир юртимиз тинч кўнглимиз хотиржам, бироқ хотиржамлигимиз ғафлатга айланмасин. Ҳар вақт хар дақиқа огоҳ ва ҳушёр бўлиб яшайлик. Юртимиз келажаги бўлган фарзандларимизни эл-юртига содиқ хамда фидойи инсонлар қилиб, ватанпарварлик руҳида тарбиялайлик. Токи бизнинг фарзандларимиз уларнинг қўлида ғаразли мақсадларини амалга оширадиган болтанинг дастаси бўлиб қолмасин. Чунки хокимятни қўлга киритиш, аҳоли тинч яшаб турган мамлакатда фитна тарқатиб, ўша юртнинг бойлигига эга чиқишни мақсад қилиб олган ғаламис кимсаларнинг иддаолари, ғаразли мақсадлари, асл ниятлари ҳам бамисоли ўрмонга дарахт кесишга келган “болта”. Юртимиз ривожи, равнақи, хотиржамлигимиз пайини кесишга тайёр турибди. Агар бизлар хушёр ва огох бўлмасак, эртанги кунимиз ишончи, суянчи, таянчи бўлган ёшлар уларнинг қўлида қўғирчоқ бўлиб қолиши ҳеч гап эмас. Шиоримиз “Огохлик давр талаби” бўлсин.\nХонқа туман “Жирмиз ота” масжиди имом-ноиби\nPrevious Post:МУБОРАК ОЙ ТАШРИФИ\nNext Post:ҲАНАФИЙЛИК МАЗҲАБИ МАЗҲАБЛАРНИНГ МЎТАДИЛИДИР


Finance.uz - Молия вазирлигида Осиё тараққиёт банки делегацияси билан учрашув бўлиб ўтди\nМолия вазирлигида Осиё тараққиёт банки делегацияси билан учрашув бўлиб ўтди\nМолия вазирлигида Осиё тараққиёт банкининг Марказий ва Ғарбий Осиёдаги Бош директори Вернер Липак бошчилигидаги делегацияси вакиллари билан учрашув бўлиб ўтди. У Давлат-хусусий шерикчилиги (ДХШ), энергетика, транспорт, қишлоқ хўжалиги ва давлат харидлари тизимини такомиллаштириш ва давлат харидларини тартибга солувчи норматив-ҳуқуқий ҳужжатлар каби соҳаларда ҳамкорликни ва техник ёрдамни янада мустаҳкамлашга бағишланди. Ўзбекистон Республикаси Бош вазирининг ўринбосари – Молия вазири Жамшид Қўчқоров ва вазирликнинг масъул ходимлари 2019–2023 йилларга мўлжалланган ҳамкорликнинг устувор йўналишлари ва стратегиясини муҳокама қилдилар.\nВернер Липак Давлат-хусусий шерикчилигини ривожлантиришнинг муҳимлигини таъкидлаб, инвестиция лойиҳаларини қўллаб-қувватлаш учун қўшимча фойдали тадбирларни жорий этишни ҳамда Молия вазирлиги ҳузуридаги янги ташкил этилган Давлат-хусусий шерикчиклигинини ривожлантириш агентлигини ривожлантиришни қўллаб-қувватлади.\nФото: Ўзбекистон Республикаси Молия вазирлиги\nМаълумот учун: Яқинда ОТБ 2018–2020 йилларга мўлжалланган Мамлакат бизнес режаси операциясига (МБРО) янги кредит мажбуриятларини тақдим этиш учун Ўзбекистонга ажратилган кредит маблағларини оширди. МБРО Ўзбекистоннинг миллий ривожланиш стратегиясини тўлиқ қўллаб-қувватлайди ва мамлакатнинг янгиланган ривожланишининг устувор йўналишларини акс эттиради. 2018 йилда Ўзбекистон 2,9 миллиард долларлик лойиҳалар портфели билан минтақадаги ОТБ томонидан ажратилган энг катта кредитга эга мамлакат бўлди.\nЖаноб Липак, шунингдек, сув таъминоти тизимини яхшилашга ёрдам беришдан манфаатдор эканини билдирди. Молия вазирлиги вакиллари бу соҳада томчилатиб суғоришни жорий этиш муҳимлигини таъкидлашди.\nМузокаралар давомида банк томонидан келгусида Молия вазирлигига ДХШни ривожлантириш соҳаси ва давлат харидлари тизимини ривожлантиришда маслаҳат ёрдамини бериш учун халқаро экспертлар ажратилишини таъкидлади.\nМузокалар якунида томонлар бошқа истиқболли лойиҳаларни, шунингдек, ОТБнинг техник ёрдамини мамлакатдаги ислоҳотларни қўллаб-қувватлаш учун қандай қўллаш мумкинлигини муҳокама қилишди.\nБу ҳақида Молия вазирлиги Ахборот хизмати маълум қилган.


Маҳаллалар обод масканга айланади\nСайхунобод тумани Иттифоқ маҳалла фуқаролар йиғинида маҳаллаларни обод қилиш, эҳтиёжманд, камбағал оилаларни моддий ва маънавий қўллаб-қувватлаш, ижтимоий аҳволини яхшилашга бағишланган кўргазмали семинар бўлиб ўтди.\nСирдарё вилояти ҳокимлиги бошчилигида ташкил этилган тадбирда вилоятдаги сектор раҳбарлари, маҳалла ва оилани қўллаб-қувватлаш вилоят бошқармаси ва туман, шаҳар бўлимлари бошлиқлари, тумандаги ўзини ўзи бошқариш идоралари вакиллари иштирок этди.\nПрезидентимиз томонидан аҳоли муаммоларини аниқлаш ва ҳал этиш маҳаллани халқ билан давлат ўртасида ишончли кўприк бўлишини амалда таъминлаш мақсадида жорий йилнинг февраль ойида Маҳалла ва оилани қўллаб-қувватлаш вазирлиги ташкил этилиб, ушбу вазирликнинг қуйи бўғини бўлмиш маҳалла фуқаролар йиғинларига катта имконият ва шароитлар яратиб бериш механизми ишлаб чиқилди.\nБугунги кунда маҳалла фуқаролари йиғини тизимида фаолият юритаётган мутасаддиларнинг асосий вазифаси – камбағалликни қисқартириш, фуқароларнинг муаммоларини тизимли ҳал этиш ва ҳудуд ободлигини таъминлашдан иборат. Ободлик кишининг кўзига завқ бағишлаб, кўнгилларни нафис ва мусаффо туйғуларга тўлдиради. Юрт ободлигига ҳисса қўшиш, аввало хонадонларни, кўча ва хиёбонларни, бир сўз билан айтганда маҳаллаларни обод қилишдан бошланади. Зеро, маҳаллаларимиз обод бўлса, юртимиз обод бўлади, халқимиз турмуш тарзининг фаровонлиги таъминланади.\nБу борада Маҳалла ва оилани қўллаб-қувватлаш вазирлиги ташаббуси билан бутун мамлакатимиз бўйлаб «Жонажон юртим ободлигига ўз ҳиссамни қўшаман» шиори остида тадбирлар ташкил этилмоқда.\nВилоятнинг Сайхунобод туманида 19 та фуқароларни ўзини ўзи бошқариш органлари фаолият юритади. Туман раҳбарияти томонидан асосий эътибор маҳаллаларни обод қилиш, хизмат биноси ва моддий-техника базаси билан таъминлашга қаратилмоқда. Хусусан, тумандаги 19 та фуқаролар йиғинлари учун замонавий шаклдаги алоҳида хизмат бинолари қуриш ишлари жадаллик билан олиб борилмоқда. Шундан 6 та маҳалла биносида қурилиш ишлари тўлиқ якунига етказилиб, фойдаланишга топширилди. Қолган 13 тасида эса охирги пардозлаш ишлари олиб борилмоқда.\nКун-кеча Сирдарё вилояти ҳокими Ғофуржон Мирзаев бошчилигида бўлиб ўтган кўргазмали семинар маҳаллаларни обод қилиш, эҳтиёжманд ва камбағал оилаларни моддий ва маънавий қўллаб-қувватлаш, ижтимоий аҳволини яхшилаш, аҳоли ўртасида меҳнатсеварлик ва халқпарварлик туйғуларини шакллантириш, халқ маданияти, урф-одатларини асраб қолиш ва мустаҳкамлашга қаратилди. Унда «Обод маҳалла» мезонлари асосида вилоятдаги 224 та фуқаролар йиғинларини обод қилишда Иттифоқ маҳалла фуқаролар йиғинида амалга оширилган амалий ишлар намуна қилиб кўрсатилди.\nСеминар иштирокчилари «Обод хонадон» тамойили асосида иккинчи сектор раҳбари томонидан камбағалликни қисқартириш борасида амалга ошираётган ижобий иш тажрибаси билан таништирилди. Иттифоқ маҳалла фуқаролар йиғинида яшовчи Ибодат Юнусова хонадонида оилани камбағаллик даражасидан чиқариш борасида амалга оширилган ишлар юқори баҳоланди.\n– Кўрсатилган ғамхўрликлар учун барча раҳбарларимизга чин дилдан миннатдорлик билдираман, – дейди Ибодат Юнусова. – Қизим Буханифа Эргашеванинг яшаш шароитини яхшилаш мақсадида уч қути асалари, 100 дона товуқ, она-бола сигир берилди. Бундан ташқари, замонавий шаклдаги тандирхона, товуқхона, ўтин сақлаш жойи ва молхона қуриб беришди. Тинч-хотиржам ҳаётимиз фаровон ўтаётган кунларимиз учун шукр қиламиз.\nСеминар иштирокчилари Маҳалла ва оилани қўллаб-қувватлаш Сайхунобод тумани бўлими учун қуриб фойдаланишга топширилган хизмат биносида яратилган шароитлар ҳамда шу жойнинг ўзида махсус «Томорқа хизмати» масъулияти чекланган жамияти томонидан аҳолини камбағалликдан чиқариш бўйича ташкил этилган кўргазма йиғилганларда яхши таассурот қолдирди.\nСайхунобод туманида маҳаллаларни обод қилиш, аҳоли турмуш тарзи фаровонлигини ошириш борасида амалга оширилаётган ижобий иш тажрибаларини бошқа ҳудудларда ҳам амалга оширишга келишиб олинди.


Афғонистонда толиблар маҳкама биносига ҳужум қилган, қурбонлар бор - BBC O'zbek\nАфғонистонда толиблар маҳкама биносига ҳужум қилган, қурбонлар бор\nImage caption Гувоҳлар кўз ўнгларида ҳақиқий уруш бўлганини тасвирлаб беришган.\nБугун эрталаб Толибон жангарилари Фараҳ шаҳридаги маҳкама ва унга яқин давлат идораларига ҳужум қилишлари оқибатида, расмийлар хабарларига кўра, камида 50 инсон ҳалок бўлган, 90 дан ортиқ одам яраланган.\nҚурбонлар ва яраланганларнинг аксарияти тинч фуқаролар бўлгани айтилади.\nРасмийларга кўра, жангарилар икки машинада ҳужум қилганлар.\nМаҳкама дарвозасида худкуш ҳужумчи машинани портлатганидан кейин қолган жангарилар билан отишма бошланган.\nҲужум учун масъулиятни Толибон ўз зиммасига олган.\nДастлаб мўлжал ҳоким қароргоҳи бўлгани айтилган, сўнгра расмийлар ва Толибон берган мурожаатга кўра, маҳкама биноси нишонга олинган.\nАфғон ҳарбий кийимларини кийган жангарилар армия автомашиналарида бино олдигача келганлар. Бу уларни текшириш нуқтасидан муаммосиз бемалол ўтиб олишларига имкон берган, деб айтган маҳаллий полиция вакили Ассошиэйтед прессга.\nБомба ўрнатилган автомашина уйлар ва мижозлар билан тўла банкка яқин келганда портлатилган.\nАфғон расмийлари 34 тинч фуқаро, 10 афғон ҳарбийси ва 9 жангари ўлганини тасдиқлаган.\nМаълумотларга кўра, жангарилар 15 нафар сафдошларини маҳкама залидан озод қилишни режалаштирганлар.\nПолиция вакили ҳибсдаги толиблар жойида эканлигини билдирган, Толибон эса Рейтер агентлигига ҳужум орқасидан маҳкамага олиб борилганлар озод қилинганини айтган.\nГувоҳлар кўз ўнгларида ҳақиқий уруш бўлганини тасвирлаб беришган.\nАфғонистон Президенти Ҳомид Карзай Қатарга борган\nАфғонистонда НАТО базасига худкуш ҳужум уюштирилган\nАфғонистонда беш нафар австралиялик аскарлар ўлдирилган\nТолибон 'Қуръон'га ўт қўйилгани учун яна ўч олгани'ни айтмоқда\nШимолий Афғонистон яна Толибон жангарилари таҳдиди остида


«НОБЕЛЬ ЛУИЗАГА НАСИБ ЭТДИ» - Inja san'at\nҲар йили куз ойларида нуфузли Нобел мукофотига сазавор бўлганларни тақдирлаш мавсуми бошланади. Жорий йилда бу мукофот адабиёт йўналишида америкалик шоира Луиза Глюкка насиб этди. Глюкнинг исми ҳозиргача адабиёт бўйича букмекерлар эътиборини тортган, номзоди даъвогарлар рўйхатининг сўнггида бўлса-да, тақдир унга кулиб боқди.\n2016 йили бу мукофот АҚШ фуқароси ҳофиз шоир Боб Диланга берилган эди. Эндиликда бу шарафга яна бир таниқли шоира мушарраф бўлди. Луиза Глюк эллик йиллик ижодий фаолияти давомида ўнлаб адабий мукофотларга сазавор бўлган. Бироқ уларнинг энг чўққиси, албатта – Нобел мукофоти ҳисобланади. Нобел қўмитаси ҳайъати мукофотни “Ўзига хос равон шеърий оҳанги билан борлиқдаги мутаносиб гўзалликни мужассамлаштиргани учун” деб белгилади.\nЛуиза Элизабет Глюк 1943 йили Нью-Йорк шаҳрида таваллуд топган. Унинг ота-боболари венгер яҳудийлари бўлиб, АҚШга кўчиб келишган. Бобоси сабзавот тижорати билан шуғулланиб, шаҳар марказида катта дўконига эга бўлган. Шоиранинг отаси ҳам шу соҳани давом эттирган. Баъзи манбаларда уларнинг фамилияси Глик деб ҳам юритилади.\nОта оилага бош бўлиб, болалари тўкис яшаши учун ўзининг ёзувчи бўлиш орзусидан воз кечади. Бироқ отанинг армонлари катта қизи истакларида ўз аксини топди.\nБўлғуси Нобель мукофоти соҳибаси ота-онаси таъсирида адабиётга меҳр қўйди. Улар фарзандига юнон афсоналари ва антик мумтоз маданиятини сингдиришга муваффақ бўлишди. Айниқса, Глюкнинг онаси, гарчи уй бекаси бўлса-да, АҚШнинг машҳур Уэллсли аёллар коллежини битирувчиси бўлиб, қизи учун ажойиб суҳбатдош ҳамда унинг барча саволларига аниқ жавоб бера оладиган адабиёт билимдони ҳисобланган.\nБундай оилавий муҳит Луизани эрта ёшдан шеър ёзишга илҳомлантиради. Бироқ тўла таълим олишга соғлиги халақит берар, Глюк ўсмирлик ёшида асаб касаллигига чалинади. Бу хасталик қизга тенгдошлари қатори таълим олишга қўймас, аксарият вақти муолажа олишга кетарди. Шунинг учун ҳам қиз бутун кучини ва ботиний оламини Сара Лоуренс Коллежидаги шеърият машғулотларига сарфлашни афзал билди. Айни чоғда, Колумбия университетидаги шеърият семинарларига боришни канда қилмади. Бу ҳаракатлари ва тиришқоқлиги туфайли Луиза шеъриятсеварларнинг нуфузли Лигасига аъзо бўлиб, мухлисларга танила бошлайди. Шундан кейин ҳам соғлиги ва руҳияти билан боғлиқ муаммолар бўлиб турар, ижодий бўҳронлар чоғи касаллиги хуруж қилиб турарди. Бироқ шифокор ёрдами билан руҳий мувозанатини Глюк ўз ички “мени”га нисбатан қўллаб, ўзига хос шеърий услубига эга бўла бошлайди. Ёзган шеърларини тўплаб, рамзий маънода “Тўнғич” деб номлайди. Бу китоб 1968 йилда нашр қилинади. Луизанинг мазкур илк китоби тезда оғизга тушади, танқидчиларнинг ижобий фикр-мулоҳазалари билан даврий нашрларда эътироф қилинади. Аммо касаллиги яна хуруж қила бошлайди.\nЛуиза тўла маълумотга эга эмаслигига қарамасдан, Годдарт Коллежида шеъриятдан дарс беради. Бир неча таълим муассасаларида инглиз тили ва адабиёти муаллими бўлиб ишлаб, ниҳоят, ҳозиргача фаолият олиб бораётган Йель университетининг профессори даражасигача бўлган мураккаб ижодий йўлни босиб ўтади. Ҳаётида юзма-юз берган бахтсизликлар ижодига кучли таъсир этса ҳам танлаган йўлидан қайтмади. 1980 йилда уйи батомом ёниб кул бўлиши “Ахиллес тантанаси” (1985) шеърий китобининг дунёга келишига сабаб бўлади. Бу китоб мухлислар ва шеърият ихлосмандларининг олқишларига сабаб бўлган пайт отаси оламдан ўтади. Бу мусибат таъсирида “Арарат” (1990) китоби ёзилади. 2001 йил 11 сентябрь фожеалари “Октябрь” (2004) поэмасида ўз аксини топади.\n1992 йилда нашр этилган “Ёввойи гулсапсар” тўплами шоира ижодининг гултожи ҳисобланади. Бу китобдаги шеърларда гулзордаги гуллар ўзига хос илоҳий олам орқали боғбон билан табиат гўзаллиги ҳақида суҳбат қуради. Бинафшабарг гулсапсарнинг турфа рангларда товланиши ранглар орқали боғбон эътиборини тортади. Гулнинг шивирлашлари таралаётган нур каби наботот оламини бир мўъжиза эканини истеъфода этади.\nУнинг шеърлари шахсий автобиографик руҳда ёзилган номалардек туюлса-да, бошқа томондан, антик юнон афсоналари ва Европа ривоятларидан илҳомланиб битилганини сезиш қийин эмас. Америкалик адабиётшунослар шоирани ботиний кучли оҳанг, соф ва чуқур мажозга эврилган сатрлари орқали шеърдан шеърга ўсиб бораётганини эътироф этишади. Албатта, бир қарашда, бу туйғулар ички боқимсиз ҳолатларни эсга солади, ёхуд қандайдир арзимас умумий сўзлардай туюлади.\nШоиранинг беҳад нафис шеърлари мавжуд. Унинг сатрлари муҳаббатини нома шаклида ёрига изҳор қилаётган содда туйғулардек туюлади:\n“Субҳидам. Ёмғир ҳам тинди.\nЭдим қуш каби озод,\nАммо хаёлимда беҳуда юмуш,\nУйқусизман ойпараст каби.\nСен эса доим ўзга шаҳарда\nГўё йўқсан ботинимда.\nМана, ечиб қўйдим гуноҳ узугин.\nБари тугади. Қара, қаршингдаман!”\nШоиранинг “Сарпо” шеърида инсоннинг ботиний оламида кечаётган туйғулар моддийлаштирилгандай, қалб ҳам, хаёл шаклига кирган тафаккур ҳам суратга олингандай:\n“Қақшаб қолди қалбим.\nГуёки оловга тушган-у, ёниб- ёнмаган,\nЙўқ бўлиб ҳам кетмаган, кўмирга айланган-у,\nАммо ҳамон мавжуд. Заифнок.\nГап ёлғизликдамас, ишончсизликда.\nДоим шундай тажовуздан сўнг.\nТандан айро этилган руҳ\nсолинган кўз-кўзлаб жоду.\nТитрайдир Яратган қошида –\nёлғизликдан суғурилган руҳ,\nваъда қилинган ҳузур –\nБужмайди ва тор бўлди бу қалбим\nЖисм унга кенг келди, қилди катталик.\nУмид мен учун қайтганди яна\nБироқ у кўнглимга бегона бўлди.\n“Ёввойи гулсапсар” китоби учун Луиза Глюк АҚШда таъсис этилган Пулитцер мукофотига сазавор бўлади. Бу рағбат шоирани Американинг таниқли шоирларидан бири эканини бутунлай исботлаб қўйди.\nЛуиза Глюк ҳаммаси бўлиб 12 шеърий китоб ва бир неча жилд шеърият ҳақида эсселар чоп қилдирган. Нобель ва Пулитцер мукофотидан ташқари шоира шеърий Боллинген мукофоти, бундан ташқари ҳамда АҚШдаги кўплаб мукофотларни қўлга киритган. АҚШ президенти қўлидан ҳам мукофот олганини айтиш жоиз.\nДаврон РАЖАБ тайёрлади.\n“ҲАҚ ТАЛАШМОҚДИН ТОРТИНМА”


19:30Карпин: “Асенсио? Маошини тўлашга пулимиз етмайди” 1 19:15Златанда ҳам коронавирус аниқланди 1 18:50Хадсон-Одои ижарага кетмоқчи 0 18:38"Тезкор студия". "Ал Ҳилол" "Пахтакор"га ёрдам бердими? Арвеладзе кейинги ўйинда захира ўриндиғида бўладими? 11 18:30Карикатура: Бартомеу Мессининг МСН'ни қайтариш режасини бузди 1 18:08"Атлетико" "Манчестер Сити"нинг 85 миллион евролик таклифини рад этди 1 17:50Про лига. "Зомин" ўз уйида "Оқ-тепа"ни мағлуб этди 8 17:46Артета Ўзилнинг нега ўйнамаётганлиги ҳақидаги саволга жавоб берди 0 17:23Пьяничдан Месси ва Роналдудан бирини танлаш сўралди 14 16:57Суарес "Атлетико" ҳақида: "Барса" ва "Реал"га рақобатлашадиган клубга ўтишга тайёрман деб ҳисобладим. Кўплаб таклифлар бўлганди" 13 16:54Абдуллоҳ Олимов: "Андижон"ни Суперлигада олиб қолиш учун бор кучимизни ишга соламиз" 3 16:35Алькантара "Ливерпуль"да Клопп ярим ҳимоясининг идеал бўлаги бўла оладими? 5 16:23Юлиан Дракслерга РПЛ клублари қизиқмоқда 3 16:16Olamsport: Конор қайтди, Чимаев Адесаньяга жавоб қайтарди ва бошқа хабарлар 0 15:55Иньеста "Барселона"га қайтишни хоҳламоқда 9


ЁШ ТАДБИРКОР КЛАСТЕРДА ФАОЛИЯТ ЮРИТАЯПТИ\nOldingi maqola ХУСУСИЙЛАШТИРИЛГАН ДАВЛАТ МУЛКИ ОБЪЕКТЛАРИ\nKeyingi maqola МУАММО ЕЧИМСИЗ ҚОЛМАЙДИ\nМустақил бизнес бошлаш учун юртимизда ёшларга барча шароит яратиб берилган. Фаол ва ташаббускор йигит-қизлар ҳар томонлама қўллаб-қувватланаяпти. Тадбиркорликка уқуви бўлса, бирор истиқболли лойиҳани рўёбга чиқариш истагини билдирса шунинг ўзи етарли.\nХоҳ имтиёзли асосда кредит олиш, хомашё ва ускуна харид қилиш ёки бино ажратиш масаласида бўлсин, уларга керакли ёрдам кўрсатилаяпти. Ўз навбатида бекор қолган ёшларни ишбилармонлик фаолиятига янада кенгроқ жалб этишга ҳам устувор эътибор қаратилган. Бу борада янги тизим ишлаб чиқилиб, ҳаётга фаол жорий этилмоқда. Гап ёшлар тадбиркорлик кластерлари ҳақида кетаяпти.\nВазирлар Маҳкамасининг 2017 йил 16 октябрдаги тегишли қарори асосида йўлга қўйилган ушбу янгилик ёшларга бир қатор қулайлик ва енгиллик тақдим этди. Мазкур ҳужжатга кўра, республика туман марказлари ва шаҳарларида ёшлар тадбиркорлик кластерлари барпо этилди. Улар ёш ишбилармонларни ўз атрофида жамловчи тузилмага айланди.\nШундай кластер Ёшлар иттифоқи Шаҳрисабз шаҳар кенгаши қошида ҳам ташкил қилинган. Фаолият учун ҳудуддаги касб-ҳунар таълими муассасасининг бўш турган биноси танланган. Бу ердаги ишлаб чиқариш майдонларига танлов асосида бир қанча тадбиркор ёшлар жойлаштирилди. Якка тартибдаги тадбиркор бўлиб иш олиб бораётган Мафтуна Қурбонова улардан биридир.\n- Миллий ҳунармандчилигимизнинг каштачилик ва попурчилик тури билан шуғулланаман, - дейди у. – Ҳунарга қизиқишим оилада пайдо бўлган. Матога кашта солиш, попур уришни онамдан ўрганганман. Бу қобилиятимдан фойдаланиб, тадбиркор бўлишга аҳд қилдим. Цех ташкил этиб, ҳунармандчилик маҳсулотлари ишлаб чиқаришни йўлга қўйишга бел боғладим. Жой масаласида қийналиб тургандим. Кластер ишга туширилгани менга қўл келди. Бизнес таклифимни илгари сурдим ва у маъқулланди. Менга алоҳида хона ажратилди. Аллақачон фаолият бошладим. Тижорат банки томонидан 8,5 миллион сўм кредит маблағи берилди. Бунга хомашё ва тикув машинаси олдим. 2 нафар тенгдошимни ҳам иш билан таъминладим.\nЁш тадбиркорнинг айтишича, у тайёрлаётган маҳсулотлар реализациясида ҳеч қандай муаммо йўқ. Бундай буюмларга маҳаллий аҳолида ҳам, чет эллик сайёҳларда ҳам қизиқиш юқори. Айни пайтда мижозларга дўппи, аёллар камзули, сумка, ҳамён, пойабзал каби 10 турдан ортиқ маҳсулот етказиб берилаяпти. Мафтуна замонавий нақш ва усулларни қўллаш эвазига уларнинг харидоргирлигини янада оширишни мақсад қилган. Шунингдек, у ўз ҳунари сирларини кўпроқ тенгқурларига ўргатишга ҳаракат қилаяпти.\nМаълумот ўрнида айтиш керакки, ҳукумат қарорига асосан, кластер иштирокчилари бўлган ёш тадбиркорларга бир қанча имтиёзлар берилган. Хусусан, ишбилармон йигит-қизлар кластер ҳудудида жойлашган ишлаб чиқариш майдонини 5 йилдан кўп бўлмаган муддатга ижара ҳақининг “ноль” ставкаси бўйича ижарага олади. Бу ерда уларга маслаҳат бериш, тадбиркорлик фаолиятини амалга ошириш билан боғлиқ зарур ҳужжатларни тайёрлашда амалий ёрдам кўрсатиш хизматлари бепул амалга оширилади.


Хорижий сиёсатшунос экспертларнинг фикрича, Марказий Осиёда қисқа муддат мобайнида мутлақо янги сиёсий муҳит шаклланди. Ўзбекистон томонидан Ҳаракатлар стратегияси асосида қўйилаётган оқилона қадамлар ижтимоий-сиёсий, иқтисодий, маданий мулоқот доирасида дунёнинг кўплаб давлатлари билан ҳамкорликни мустаҳкамлаш имконини берди.\nОлий даражадаги мунтазам учрашувлар, шунингдек, савдо муносабатларининг фаоллашуви мамлакатимизнинг жаҳон ҳамжамиятидаги ҳурмати янада ортишига, фаровонлик кафолати бўлган тинчлик, барқарорлик ва хавфсизликни таъминлашга ижобий таъсир кўрсатди.\nБугунги кун талабидан келиб чиққан ҳолда, Ўзбекистон иқтисодий алоқаларни кенгайтиришга алоҳида аҳамият бермоқда. Президентимиз Шавкат Мирзиёев Олий Мажлисга Мурожаатномасида ХХР билан амалга оширилаётган “Бир макон, бир йўл” лойиҳаси доирасида Ўзбекистоннинг транспорт-коммуникация инфратузилмаси имкониятларини ошириш заруратини қайд этди. Шундан келиб чиқиб, асосий экспорт юкларимизни транзит мамлакатлар, хусусан, Туркманистон, Эрон, Қозоғистон, Россия, Озарбайжон ва Грузия ҳудудидан олиб ўтишда имтиёзларга эга бўлиш тўғрисида жиддий ўйлаб кўриш керак. Хорижий ва маҳаллий инвесторларнинг аниқ логистик лойиҳаларни амалга ошириш бўйича ташаббусларини рағбатлантириш лозим.\nИқтисодиётни ривожлантириш, товар айланмасини ошириш, иш ўринларини ташкил этиш аҳоли даромадлари ва турмуш сифатини янада юксалтиришнинг муҳим омиллари сифатида кўрилмоқда. Бу вазифаларни ҳал қилиш механизмларидан бири қатор мамлакатлар билан кўп қиррали ҳамкорликни янада ривожлантириш бўйича “йўл хариталари”ни ўз вақтида ва сўзсиз бажаришдан иборат. Бунда давлатимиз имиджини юксалтириш, туристик ҳамда инвестициявий салоҳиятини намоён этишга жиддий эътибор берилмоқда.\nБугунги кунда ташқи иқтисодий ва сиёсий алоқаларни ривожлантириш масаласи айрим вазирлик ва идораларнинг алоҳида ваколати бўлмай қолди. Бу умуммиллий вазифа бўлиб, уни ҳал қилишда парламент дипломатияси, бошқача айтганда, халқ дипломатияси катта ўрин тутади.\nПарламентлараро мулоқот мамлакатлар ўртасидаги муносабатларда қулай муҳитни шакллантириш, ўзаро ишончни юксалтириш, ҳамкорликнинг ҳуқуқий негизини мустаҳкамлашга хизмат қилади. Айнан шу омил давлатлар ўртасидаги муносабатларни янада ривожлантиришга замин яратади.\nБу йўналишда Германия, Буюк Британия, Бельгия, Канада, Япония, Корея Республикаси, Италия, Франция, Болгария, Латвия каби мамлакатлар билан ҳамкорлик бўйича парламентлараро гуруҳлар тузилди. Ўтган йили Ўзбекистон ўзининг Парламентлараро иттифоқдаги аъзолигини тиклади, бу эса кенг доирадаги масалалар бўйича самарали ҳамкорлик борасида қўшимча имкониятлар эшигини очди.\nХалқаро муносабатлар, ташқи иқтисодий алоқалар, мамлакатимиз халқаро нуфузини мустаҳкамлаш соҳасида тизимли парламент назоратини ўрнатиш халқ вакиллари олдида турган долзарб вазифалигича қолмоқда. Олий Мажлис парламентлараро ҳамкорликка янги, прагматик мазмун ва аҳамият бахш этишга интилмоқда.\nБунда парламент ҳамкорлиги механизмлари парламент мулоқотини йўлга қўйиш, тажриба алмашиш, жаҳон жамоатчилигини Ўзбекистоннинг ички ҳамда ташқи сиёсатидан, мамлакатимизнинг бой маънавий ва маданий меросидан, юртимизда олиб борилаётган ислоҳотлардан хабардор қилиш вазифалари билан чекланиб қолмайди. Парламентлараро мулоқот минтақавий алоқаларни, савдо-иқтисодий ҳамкорликни ривожлантиришнинг, инновацион тараққиёт, таълим, туризм каби йўналишларда тажриба алмашишнинг самарали воситасига айланди.\nҲамкорликни ва парламентлараро алоқаларни кенгайтириш делегациялар алмашишда, қўшма лойиҳаларни амалга оширишда, халқаро миқёсдаги тадбирларни ўтказишда кўмак беради. Масалан, бу йил Олий Мажлис Сенати томонидан Россия Федерацияси Федерация Кенгаши билан ҳамкорликда Тошкентда Минтақалар форумини ўтказиш режалаштирилган. Бу савдо-иқтисодий, инновацион ва маданий-гуманитар соҳаларда мамлакатларимиз ўртасида ўзаро манфаатли соҳалар сонини ошириш имконини беради. Шунга ўхшаш ишлар қозоғистонлик ва қирғизистонлик ҳамкасблар билан ҳам олиб борилмоқда.\nУмуман, Парламентлараро мулоқот механизмлари ҳаётий зарурат экани ўз тасдиғини топди, айни вақтда парламент дипломатияси серқирра мазмунга эга бўлиб, фуқаролик жамиятининг хоҳиш-иродасини самарали ифода этмоқда, халқаро мулоқотни ривожлантиришда давлатнинг тенг ҳуқуқли ҳамкори бўлиб қолмоқда. Бизнингча, қонун ижодкорлиги соҳасида мамлакатлар ҳамкорлиги кўплаб долзарб масалаларни ҳал қилишда ишончли алоқаларни қўллаб-қувватлашга салмоқли ҳисса қўшади.\nХалқаро муносабатлар, ташқи иқтисодий алоқалар, хорижий инвестициялар ва\nтуризм масалалари қўмитаси раиси.\nМазкур рукндаги бошқа мақолалар: « Ўзбекистон-Тожикистон давлат чегарасини делимитация ва демаркация қилиш бўйича музокаралар ўтказилди\tАлишер Усманов Президент Давлат маслаҳатчисининг ўринбосари лавозимига тайинланди »


News FeedTopics 18 584Photos 32 442Videos 747Participants 113 933\nИн ша Аллоҳ! 🤲\n🥀......Ота - Онангиз ғаниматдир! Уларни қадрига вақтида етинг дўстлар, ишонинг бу дунё ишлари уларни биргина табассумига ҳам арзимайди.\nЁдгор ёхуд зулматдаги ҳаёт–11. Бир қавмда мудхиш жиноят содир бўлди. Оқсоқоллар тахминларга суяниб бир йигитни айбдор деб топдилар ва қавмдан бадарға қилдилар. Йигит хар қанча ўзини оқламасин, хеч ким–хатто ота–онаси хам бегунохлигига ишонмадилар. Йигит ноилож қавмдан чиқиб кетди. Аламига чидолмай борса келмас чўлларига бош олиб кетди. Дунёда хеч бир зот менга ишонмас экан, яшашдан не наф, деб ўкинганди. У уч кун оч–нахор, сувсиз юриб, сахро ўртасига етиб борибдию, ортиқ юришга холи қолмай, йиқи\n155 903 views\nАССАЛОМУ АЛАЙКУМ ДЎСТИМ! Бир бой кишининг ёлғиз қизи бор бўлиб у жуда қаттиқ бемор эди. У қиз бир куни комага тушиб қолди. Бутун дунёдаги шифокорларни жалб қилиб уни уйғотмоқчи бўлишди. Аммо фойдаси бўлмади. Бир куни шаҳарга бир бегона шифокор келди. Унга воқеани айтишди. У бойнинг қизини кўрмоқчилигини айтди. Қизининг тузалишини истагани учун кўп уринишлардан кейин бой уни кўриш учун шифокорга рухсат берди. Шифокор қизни текшириб кўриб отасига деди: - Қизингизнинг касаллиги психологик\nAll 18 584\n113 933 participants in the group\nТанимизда жонимиз бор, Томирларда қонимиз бор. Дастурхонда нонимиз бор, Ўзингга шукур Аллоҳ...


КЕНГАШ МАҲАЛЛАСИГА МАҲАЛЛА ТИЗИМИ ФИДОЙИСИ РАИС ЭТИБ САЙЛАНДИ - ANDIJONNOMA.UZ\nМаҳалла фуқаролар йиғинлари раислари сайловининг 2-босқичи айни бугун вилоятнинг барча тамун ва шаҳарларида кўтаринкилик билан давом этмоқда. Мазкур босқич сайловлари жами 87 та маҳаллада ўтказилиши белгиланган.\nХусусан, Андижон шаҳридаги “Кенгаш” маҳалла фуқаролар йиғинида бўлиб ўтган сайловда 177 нафар вакиллар 3 нафар номзодга овоз бердилар. Одиллик ва очиқлик тамойилларига, шаффофликка амал қилган ҳолда ўтказилган жараёнда ҳудуддаги ҳурматга эга, салоҳиятли, халқ корига ярайдиган, жамоат ишларида фаол, ташаббускор, ҳар бир ишга масъулиятли инсонлар номзодлари сараланди.\n- Маҳалла оқсоқоли ҳар томонлама бошқаларга ибрат бўладиган, эзгуликлари билан ортидан маҳалладошларини эргаштира оладиган, ҳудуд равнақи учун фидойи бўлиб фаолият юритадиган етакчи бўлиши керак, - дейди Чўлпоншох кўчасида истиқомат қилувчи сайловчи Зулайҳо Агаева. – Мен бугунги сайловда ўзим танлаган ана шундай номзодга овоз бердим.\nЯкуний натижаларга кўра, 112 та овоз билан Азизбек Низамов ғолиб деб топилди ва маҳалла раиси этиб сайланди.


2016 йил 1 январь ҳолатига рўйхатга олинган жами кичик тадбиркорлик (бизнес) субъектларининг сони 10737 тани ташкил қилди.\nЖорий йилда ялпи ҳудудий маҳсулотнинг 74,1 фоизи кичик бизнес субъектлари томонидан (2014 йилнинг шу даврида 73,9 фоиз) Иқтисодиётдаги жами иш билан бандларнинг 82,5 фоизини (574,1 минг киши) кичик тадбиркорлик секторида банд бўлганлар ташкил қилди. Кичик тадбиркорликда банд бўлганларнинг 19,0 фоизи (132,6 минг киши) кичик корхона ва микрофирмалар ҳиссасига тўғри келди. Кичик бизнес субъектлари томонидан саноат маҳсулоти ишлаб чиқариш 117,1 фоизга ўсди ва 829613,3 млн. сўмни (вилоят саноат ишлаб чиқаришининг 35,3 (фоизи) ташкил қилди.\nВилоят иқтисодиётида асосий капиталга киритилган инвестициялар умумий хажмининг 58,8 фоизи, қурилиш ишларининг 81,1 фоизи кичик бизнес корхоналари ҳиссасига тўғри келди. Кичик бизнес субъектлари юк айланмаси вилоят автомобил транспорти умумий юк айланмасининг 90,7 фоизини, умумий йўловчи айланмасининг 93,3 фоизини ташкил этди. Савдо айланмаси умумий хажмининг 81,7 фоизи ёки 2270349,2 млн. сўми (ўсиш 114,1 фоизни ташкил қилди) ва аҳолига пуллик хизмат кўрсатиш умумий хажмининг 52,1 фоизи ёки 623937,1 млн. сўми (115,4 фоизга ўсган) кичик тадбиркорлик субъектлари ҳиссасига тўғри келади. Иқтисодиёт тармоқларида яратилган маҳсулот (ишлар, хизматлар) умумий ҳажмида, кичик тадбиркорликнинг улушининг ўзгариши қуйидагича ифодаланади:\nХусусий тадбиркорлик кичик бизнеснинг асосий қисмини ташкил қилади. 2015 йилнинг январь-декабрь кичик тадбиркорликда яратилган маҳсулот (иш, хизматлар) умумий ҳажмида хусусий тадбиркорлик (фуқаролар мулки) субъектлари маҳсулотининг улуши қуйидагича ифодаланади:\nмаҳсулоти (иш, хизмат) ҳажми, млн.сўм\n2 270 349,2


OnePlus 5T’нинг асосий «фишка»сини Samsung етказиб беради - Terabayt.Uz\nOnePlus 5T’нинг асосий «фишка»сини Samsung етказиб беради\nҲали тақдим этилмаган OnePlus 5T смартфони учун энг диққатга сазовор бутловчи қисмни кореялик техногигант етказиб берадиган бўляпти. Бу тўғрида GizmoChina нашри хабар берган.\nOnePlus компаниясининг асосий шахслари Пит Лау ҳамда Карл Пей ўзларининг Twitter аккаунтларида Samsung компаниясининг дисплейлар ишлаб чиқишдаги хизматларини эътироф этишган. Шунга қараганда, 5T модели учун дисплейларни айнан Samsung етказиб бермоқда.\n«OLED янада юпқароқ қурилмалар тайёрлашга ҳамда тасвир сифатини яхшилашга ёрдам беради. Samsung’нинг дисплейлар яратиш технологияси бугунги кунда Optic AMOLED учун энг яхшисидир», деган Пит Лау.\nЎҚИНГ: HD, Full HD, Quad HD, Ultra HD – бу терминлар нимани англатади?\nГап-сўзларга қараганда, OnePlus 5T моделининг энг муҳим «фишка»си – мутлақо янги, томонлари ўзаро 18:9 нисбатли, Full HD+ сифатли (2160x1080 пикселли), диагоналига 6 дюймли OLED-экран бўлади. Афтидан, бу модел учун OLED-матрицаларни мазкур бозордаги асосий ишлаб чиқарувчи – Samsung етказиб беради. Дисплей юпқа ром билан ўралганлиги сабабли, муҳандислар смартфоннинг олд панелидаги «Уйга» тугмачасидан воз кечишларига тўғри келган. Бармоқ изи сканерини эса корпуснинг орқа панелига кўчиришган. Бу – OnePlus тизимидаги қурилмалар учун янгича ечимдир. Инсайдерларнинг таъкидлашларига кўра, OnePlus 5T модели худди OPPO F5’нинг нусхасидек таассурот уйғотади.\nOnePlus 5T смартфони ҳали 16 ноябрда расман тақдим этиладиган бўлса-да, OppoMart ритейлери ўз сайтида бу смартфон хусусиятларини аллақачон сотиб қўйган.\n#Samsung #андроид смартфон #дисплей #хабарлар #OnePlus 5T


21:07, 20.04.2014 // 5778\nВьетнам врачлари игнабалиқ ҳужумидан жароҳатланган аёл ҳаётини сақлаб қолди\nВьетнам врачлари игнабалиқ ҳужумидан жароҳатланган россиялик турист аёл ҳаётини сақлаб қолди. 44 ёшли Оксана Калининанинг бўйнига заҳарли балиқ томонидан берилган зарбадан у фалаж бўлиб қолган, бироқ узоқ давом этган операция туфайли унга ҳаракат қилиш имкони қайтган, деб хабар беради Туоитренеwс.вн нашри.\nИгнабалиқ ҳужумидан жароҳатланган аёл. Фото: туоитренеwс.вн\nЖабрланувчи 13 апрель куни Кханхоа шифохоналаридан бирига олиб келинган. Чўмилиш вақтида у тўсатдан бўйнида тишлашга ўхшаш оғриқ сезган, шундан сўнг у қўл-оёқларини сезмай қолган. Унга ёрдам бериш учун турмуш ўртоғи етиб келган.\nЙиртқич балиқ ҳужуми оқибатида турист аёл бўйни ва умуртқасидан жароҳат олган. Етти соатлик операциядан сўнг у яна ҳаракат қилиш имкониятини қўлга киритди. Врачлар унинг танасидан игнабалиқнинг тиш ва суяк синиқларини чиқариб олган. Энг катта бўлаклар тўрт сантиметргача узунликда бўлган. Шифокорларнинг таъкидлашича, Калининанинг аҳволи яхшиланганда уни яна бир марта операция қилиш лозим.\n12:13 Бугун // 103466\n11:11 Бугун // 99223\n16:03 Кеча // 87276


Мафтуна 30 метр баландликдаги ушбу прожектор устидан ўзини ташлаб, ўлган.\nЎзбекистон Миллий университетининг 3- курс талабаси бўлган қашқадарёлик Мафтуна олийгоҳ стадиони прожектори тепасига чиқиб, 30 метр баландликдан ўзини ташлаб, жонига қасд қилди. Мафтунанинг курсдошларига кўра, ота-онаси уни севган йигитига турмушга бермагани учун у ўзини ўлдирган. Ушбу воқеадан сўнг олийгоҳда хавфсизлик чоралари кучайтирилган.\nМирзо Улуғбек номидаги Ўзбекистон Миллий универститетида 24 кун аввал юз берган ушбу воқеа ҳақидаги хабар Озодликка 9 февраль куни етиб келди.\nМиллий университетнинг география факультети 3-курсида ўқийдиган Мафтуна. С.Н (талабанинг тўлиқ-исми шарифи Озодликка маълум. Бироқ маълум сабабларга кўра буни ошкор қилмаяпмиз. - таҳр.)нинг ўлиги 17 январь куни олийгоҳ стадионидан топилди.\nМафтунанинг курсдошларидан бири исмини очиқламаслик шарти билан Озодликка гапиришича, у севгилисига етиша олмагани учун ўзини ўлдирган:\n“Мафтуна стадионнинг 30 метр баландликдаги прожектори устига чиқиб ўзини пастга ташлаган. Прожекторнинг тепасига чиқадиган нарвони бор экан. Ўшандан прожектор тепасига чиқиб, ўзини ташлаган. Ўша жойнинг ўзида жони узилган. Мафтуна 1-курс пайти 3-курсда ўқийдиган бир йигит билан яхши кўришиб қолганди. Уларнинг муҳаббати ҳақида ҳамма биларди. “Лайли-Мажнун” бўлиб юришди. Кейин ота-онаси билиб қолиб, қарши чиққан. У йигитга бермаймиз дейишганидан сўнг Мафтуна ўзини ўлдирган”, деди Мафтунанинг курсдошларидан бири.\nМафтуна Қашқадарёнинг Шаҳрисабз тумани Нўъмонобод қишлоғидан бўлган. Унинг севгилиси эса сурхондарёлик бўлгани Мафтунанинг ота-онасига ёқмаган. Бу ҳақда Мафтунанинг ҳамқишлоқларидан бири Озодлик билан микрофонсиз суҳбатда гапирди:\n“Қизини сурхон йигити билан севишиб қолганидан хабар топгач, ота-онаси Тошкентга боришган. Қизини ўртага олиб, “Сени Сурхондарёга бермаймиз, узоқ жой. У йигит билан муносабатингни уз”, дейишган. Кейин сурхондарёлик йигит билан ҳам учрашиб, унга Мафтунадан узоқ юришни талаб қилишган. “Сен тоғда яшар экансан. Тоғлик жойга қизимизни бермаймиз” деб, йигитдан Мафтуна билан гаплашмаслик ҳақида ваъда олишган”, деди Нўъмонобод қишлоғида яшовчи манба.\nМиллий универститетдаги Озодлик манбаларига кўра, Мафтунанинг ўз жонига қасд қилганидан сўнг олийгоҳда тартиб-интизом ва назорат бўйича қоидалар кескинлаштирилган.\nТалабаларнинг айтишича, университет ётоқхоналарининг барча балконлари михлаб ташланган ва талабалардан ташкил қилинган патрул хизмати соат 21дан сўнг навбатчилик қилмоқда.\nЎзбекистонда ёшлар орасида муҳаббатига тўсиқ бўлган пайти севишганларнинг ўз жонига қасд қилиш ҳолатлари учраб туради.\nЖумладан, ўтган йил ёзида Фарғона вилоятининг Сўх туманида 15 яшар мактаб ўқувчиси 21 яшар севган йигити билан ўзини тоғдан ташлаб, ҳалок бўлганди. Озодлик манбаларига кўра, қиз билан йигит уйдан қочиб кетиб, бир неча кун тоғда яшириниб юрган ва қидирувчилар келганда жонларига қасд қилган.\nНаманганнинг Чуст туманида эса 21 ёшли Сардор Нуриддинов билан 17 ёшли Шамсия Расулжон қизи севгисига ота-онаси тўсиқ бўлгани учун ўз жонларига қасд қилгани ҳақида Озодлик ёритган эди.


Alibaba интернет-дўкони мижозлари сонини 2 миллиардга етказмоқчи » Скачать музыку бесплатно новинки музыки 2016-2017\nAlibaba интернет-дўкони мижозлари сонини 2 миллиардга етказмоқчи\nКомментариев: 0 Просмотров: 1 039 Дата: 25-01-2015, 14:45 Хитойнинг Alibaba интернет-дўкони ўз мижозлари сонини 2 миллиардга етказмоқчи. Бу ҳақдда Давосда бўлиб ўтаётган Жаҳон иқтисодий форумида компания раҳбари Жек Ма маълум қилди. Бу ҳақда «РБК»га асосланиб «Daryo» нашри хабар бермоқда.\nХитой концернининг 2013−2014-молиявий йилдаги фойдаси 8,4 миллиард долларни ташкил этган. Компаниянинг 50 ёшли асосчиси Bloomberg версияси бўйича Осиёнинг энг бой кишиси деб топилган. Унинг бойлиги 28,6 миллиард долларга баҳоланган.\nAlibaba Group савдо майдончалари 231 миллион фаол харидорларга эга. Бу Хитой аҳолисининг қарийб 1/5 қисмини ва маҳаллий харидорларнинг 40 фоизини ташкил этади. 2014 йилнинг сентябрь ойида Alibaba жаҳон тарихидаги энг йирика акция тарқатилишини амалга ошириб, акциялар сотилишидан 25 миллиард доллар ишлади.


Андижон вилоятида ижарага бериладиган бинолар\nИжара тўловининг йиллик ставкаси\nАндижон шаҳар 51-умумтаълим мактаби спорт зал биноси\n3,1 млн. сўмдан\nАндижон Давлат университетига қарашли бўш ер майдони\n0,6 млн сўм\nТошкент ДАУ Андижон филияли 2 та хонаси\n2,8 млн. сўмдан\nИзбоскан қишлоқ хўжалик касб-хунар коллежига қарашли Омборхона биноси\n0,5 млн. Сўмдан\nИзбоскан туман 49-мактабнинг мактаб боғи\n0,6 млн. Сўмдан\nШукурмерган маданият маркази биноси\n26,5 млн. Сўмдан\nМархамат қишлоқ ва сув хўжалиги касб-хунар коллежи балансидаги Оромгоҳ биноси\nМархамат қишлоқ ва сув хўжалиги касб-хунар коллежи балансидаги Ошхона биноси\n34,3 млн. сўмдан\nСобиқ Шўрқишлоқ ҚВП биносининг 5 та хонаси\n58 млн. сўмдан\nОлтинкўл туман 52-умумтаълим мактаби балансидаги Ўқув устахона биноси\n40,9 млн. сўмдан\nНай-наво маданият маркази биносининг 3 та хонаси\n1,8 млн. сўмдан\nШаҳрихон педагогика коллежи балансидаги Қўшимча курилган бино\n15,4 млн. сўмдан\nНайнаво маданият маркази биноси 2 та хонаси\n9,2 млн. сўмдан


Гул асали — фоидали хусусиятлари, турлари ва қўллаш мумкин бўлмаган ҳолатлар | AGRO-OLAM.UZ\nБош саҳифа Асаларичилик Гул асали — фоидали хусусиятлари, турлари ва қўллаш мумкин бўлмаган ҳолатлар\nГул асали — фоидали хусусиятлари, турлари ва қўллаш мумкин бўлмаган ҳолатлар\nАсал ананавий тарзда табиатдан олиниш манбсига кўра икки гуруҳга бўлинади — ўсимлик гулидан олинган асал ва ўсимлик шираси асали. Шира асали ўсимлик барглари ва поясидаги шира безларидан ажраладиган шира асосида бўлса, гул асали ўсимлик гулида ҳосил бўладиган нектардан олинади. Гул асали ҳам иккига монофлор — бир хил гуллардан йиғилган асал ва полифлор — турли хил гуллардан йиғилган асалга бўлинади. Гулдан олинган асал ҳам ўсимлик турига қараб беда, янтоқ, кунгабоқар ва бошқаларга ажратилади. Асал ўзиниг таъми, ҳиди рангига қараб, шунингдек қайси фаслда қандай ўсимликдан йиғилганлигига ва жойи (ўрмон, тоғ, водий)га қараб ҳам фарқланади. Мисол учун тоғ асали турли доривор ўсимликлардан йиғилади ва ўзига ҳос шифобахш хусусиятига эга.\nГул асали деярли ҳар доим сариқ — ёрқин рангда бўлади. Таркибига қараб тиниқ ёки аксинча бўлиши мумкин. Агар асал қорамтир тўқ рангга яқин бўлса демак асал таркибида шира асали мавжуд ва бу асалнинг таъмига тасир қилиши мумкин, аммо фоидали хусусиятига ҳеч қандай тасири йўқ.\nҲиди жихатидан гул асали жуда ҳушбўй, ўсимликларга хос енгил бўйи билан ажралиб туради. Уни чойга қўшиб ичиш яхши лекин сутга аралашганда унчалик мазали эмас.\nСуюқ ҳолатда гул асали анчагина чузилувчан ёпишқоқ мустаҳкамликка эга. Кристалланган ҳолида эса ёруқ рангли анча қалин лекин тарқоқ вазнга эга булади.\nФоидали хусусиятлари жуда кенг бўлган гул асалидан турли ҳил касалликларни даволашда қадимдан фоидаланиб келинган. Абу Али Ибн Сино ўз асарларида асалнинг малҳамлик, даволовчи ва бошқа хусусиятлари ҳақида жуда кўп такрорлаган.\nЧуқур ўрганишлардан маълум буладики гул асалининг мақсадга мувофиқ даволовчи тасири унинг қайси ўсимликлардан еғилганлигига қараб танланади. Мисол:\nСалбия (шалфей) гулидан еғилган асал ананавий равишда тери касалликларини даволашда;\nМойчечак (ромашка) — кучли яллиғланишга қарши;\nЁронгул (герани) — подагра, буйрак, ошқозон ва тананинг бел қисмидаги бошқа оғриқларга;\nЧабретс (тимян) — кучли сийдик ҳайдовчи, терлатувчи хусусиятларга эга.\nГул асалининг таркиби витаминлар, минераллар, аминокислоталар ва ферментларга жуда бой. Булар гул асалини истемол қилган кишида қуйидаги фоидаларни беради: иммунитетни кўтаради, куч қувват бахш этади, асаб касалликларини даволайди, ортиқча ҳаяжонланиш, уйқусизлик ва бетоқатсизлик кабиларга ижобий фоида беради, бактерияларга қарши курашувчанлик хусисятига эга ва яраларни яхши даволайди, нафас олиш ва овқат хазм қилиш тизимларидаги яллиғланишни даволайди, артериал қон босимини нормаллаштиради ва липидлар алмашинувига яхши таъсир қилади.\nТаркибида таъбий антибиётиклар мавжудлиги сабабли юқумли касалликларга қарши энг яхши восита ҳисобланиб саратонга қарши курашувчи хусусиятга эга ва саратон касаллигининг даволашни бошланғич босқичида яхши фоида беради.\nШуни унитмаслик керакки гул асали кучли аллергия қўзғаши мумкин. Шунинг учун уни эҳтиёт бўлиб истемол қилиш керак. Агар истемолчида гул чангига аллергия мавжуд бўлса билинки хар ҳил асал турли даражада аллергия қузғаш хусусиятига эга ва шундан келиб чиққан ҳолда сиз ўзинггизга тўғри келадиган асални топишинггиз мумкин.


1 терабайтли энг жажжи USB-С флешка тақдим қилинди - Terabayt.Uz\n1 терабайтли энг жажжи USB-С флешка тақдим қилинди\nАнъанавий ўтказиб келинадиган CES -- электроника маҳсулотлари кўргазмасида сўнгги инновацион электроника воситалари тақдим қилинади. Шу кунларда давом этаётган кўргазма доирасида бугун биз кўрган шакл ва ўлчамдаги, бироқ ички хотира сиғими рекорд даражада йирик флеш-хотира тақдим қилинди. Жаҳоннинг етакчи ишлаб чиқарувчиларидан бўлган SanDisk бу орқали рақобатчиларидан қанчалар устун эканини намойиш қилди.\nБу йилги рақобатда SanDisk компанияси 1 терабайтли маълумотни сиғдира оладиган бу қўшимча хотира қурилмаси билан барчани ҳайратда қолдирди. USB-C интерфейсига эга флешкани бугунги замонавий смартфонларга қўйиб ҳам ишлатиш мумкин. Эслатиб ўтамиз, бир йил аввал жиддий рақобатчи бўлган Kingston компанияси 2 терабайтли флешка ишлаб чиқарган эди. Бироқ, унинг ўлчами ва дизайни ниҳоятда қўпол ва йирик бўлган. Шу билан бирга, бу қурилма ҳали ҳам жаҳоннинг энг сиғимдор USB-флешкаси деган номни ўзида сақлаб турибди.\nЭлектроника воситалари, хусусан хотира қурилмалари ишлаб чиқаришда 2018 йилги "улоқ" SanDisk'га насиб қилди. Боиси, янги флешка айнан USB-C портига мўлжалланган. Бу ҳар бир смартфон фойдаланувчиси учун айни муддао.\nАйтиш жоизки, ҳозирча бу USB-флешкаси намуна ва CES 2018 кўргазмаси учун махсус тайёрланган. Бу аксессуарни жорий йилдан ишлаб чиқариш йўлга қўйилади.


Бугунги кун танқидчилари Мурод Ражабовнинг танқидига учради » PopCorn.uz - Шоу Бизнес олами хақиқати\nБугунги кун танқидчилари Мурод Ражабовнинг танқидига учради\nСана: 30.06.2016 1214\nБиз учун жудаям муҳим ва қадрли, мухлисларимиз учун эса севимли бўлган кино олами ҳақида ҳар хил бўлар-бўлмас танқидий гаплар кўп бўляпти. Танқид қилаётган кишилар ичида эса кино оламини ҳақиқий танқидчиларини учратмайсан. Танқид бугунги кунда аччиқ ва керакли ҳақиқатга эмас, афсуски, шунчаки эрмакка айланиб қолди шекилли. Кино санъатини “С” ҳарфини тушунмай, у ҳақида фикр-мулоҳаза юритадиган ва очиқроқ айтганимизда уни яъни кинони тепкилаб ташлаётганлар кўп учрамоқда. Ўз ўрнида аниқ ва профессионал айтилган танқид ҳар бир ижодкорни ижод йўлида муҳим роль ўйнайди. Гоҳида эса унинг ижодида катта бурилиш ясайди, лекин бу танқид шунчаки “валдир-вулдир” бўлсачи...\nЁшликда мени дўстим, ёзувчи Мурод Муҳаммад Дўст кино агентлигига бош директор қилиб сайланди. Уни бу лавозим билан табриклайман деб олдига кирдим. (Бу воқеага 4-5 йил бўлди.) Киришим билан “Келинг адаш” – деб ўз дардини айтиб кетди.\n-Адаш, мен келганимдан бери 7 та фильм кўрдим, лекин бирортасига учун прокат учун рухсат бермадим.\n-Нега? – деб сўрадим.\n-Назаримда суст ва саёз фильмлар – деб айтди\n-Энди бу фильмларни тақдири нима бўлади – дедим.\nУ елка қисди. Мен узоқдан гап бошладим. -Биласизми адаш бу фильмларни қилган ёшлар ўзимизни ёшлар, санъат институтини режиссура факультетини кечагина тугатган ёшлар, яъни актёрлар, рассомлар, гриммёрлар. Улар ҳомийлар топиб, пул сарфлаб, яхшими-ёмонми ўзларини фильмларини яратишяпти. Ҳа, камчиликлар жуда кўп, лекин бундай олиб қарасангиз, фильмларини нияти ёмон эмас. Озми-кўпми ўзига яраша маънавияти бор. Сиз рухсат бераверинг. Томошабин фильмни кўргач яхши-ёмонини ўзи ажратиб олади. Агар биз ҳозирдан кечагина пайдо бўлган хусусий студияларни оёғига болта урсак студиялар ривожланмайди. Голливуд пайдо бўлганига 115 йил бўлди. Болливуд пайдо бўлганига эса 70-80 йил бўлди. Эндигина улар нуқсонсиз фильмлар қиляпти. Бизда эса хусусий кино студиялар пайдо бўлганига эндигина 6-7 йил бўлди. Шунинг учун уларнинг ривожланишига озгина имкон берайлик – дедим. Ҳали улар кўп қоқилади. Унга ҳам 5-10 йил бор. Шунинг учун илтимос уларга ҳам имконият берайлик- дедим. Мурод Муҳаммад Дўст хонасида у ёқдан бу ёққа юриб менга тикилиб қарадида\n-Умуман олганда гапингиз тўғри – деди.\nБиз у билан яна 10-15 минут гаплашиб ўтирдик. Лекин мени тушунгани учун хонасидан хурсанд бўлиб чиқиб кетдим. Орадан кўп ўтмай, фильмларга рухсат берилди.\nФильмларни танқид қилаётган кишилар оғзидан кўпинча бачкана деган сўзни кўп эшитамиз. Лекин бу сўзларни умумлаштириб, ҳамма фильмларни бир лойга қориштириб гапиришганда ўксинасан киши. Баъзида англолмай қоласан. Бу сўз режиссёрга тегишлими, актёрларга тегишлими, драматургларга тегишлими? Баъзида фильмларимиз ҳақида шундай гапиришадики, уларни мақсади кино оламини йўқ қилмоқчидек туюлади. Неча маротаба телевидение ёки ОАВ орқали бундай гапларни эшитганимда диққат билан тинглайман ва уларнинг айтган гапларини исботини топа олмайман. Оқибатда томошабинларга ёки дўстларимга мурожаат қиламан. Яъни чиққан фильмлар ҳақида фикрларини сўрайман ва улардан яхши гапларни гапларни эшитаман.Турли фильмларни баъзи бирлари сустроқ, лекин бачкана эмас дейишади. Хусусий студиялар пайдо бўлганидан бери 200 дан ортиқ фильмлар яратилди. Лекин уларни ҳаммасини ёмон деб бўлмайди. Ҳеч бўлмаса, 70 фоизи томошабинларимиз ва айниқса ёшларимиз қалбидан олган фильмлар. Уларни ўзига яраша бадиийлиги ва маънавияти бор, бу эса энг муҳимидир.\nБачкана ижро қачон пайдо бўлади. Қачонки, актёрни ички дунёсига қилаётган ҳатти-ҳаракати тўғри келмаса, ижрода бизни тилимизда “Наигриш” пайдо бўлади. У бачканаликни келтиради яъни актёрнинг қилаётган ҳатти-ҳаракати эмоционал ҳолати билан мос келмайди. Бизни эса профессионал актёрларимиз эса бундан ҳоли. Уларни органикаси жудаям бой. Ўта ақлли танқидшуносларимиз эса, бу ҳолатни, бу сўзни ҳамма вазиятларда ишлатаверади. Мана бу эса танқиддаги “Бачканавозлик”.\nБугунги кунда кино оламида бизни эътиборимизни оладиган ва фақатгина битта муаммо бор. Бу драматургия муаммоси. Яъни сценаристлар муаммоси. Кинода ҳам, театрларда ҳам энг катта муаммо драматургия. Шу борада кўпроқ фикр қилсак бўлар эди. Бу ҳақида кўпроқ ёзувчилар уюшмаси ва у ерда тузилган драматургия бўлими бош қотирса яхши бўлар эди. Назаримда, драматургия алоҳида бир адабиёт. Уни ҳатто профессионал ёзувчиларимиз ҳам эплай олмаяпти. Шу сабабли янги пайдо бўлаётган режиссёрларимиз бу борада қаламкашлик қилишяпти. Бизни адабиётимизда режиссёрлар мурожаат қиладиган асарлар йўқми? Албатта бор! Лекин улар колхоз-совхоз муаммолари билан эски тузумни идеаллари билан яшовчи инсонлар ҳақида. Ҳа улар мукаммал асарлар, лекин афсуски, бугунги кун томошабини, айниқса ёшларни талабига ва дидига мос эмас. Биз ёшларимиз қалбига бошқачароқ йўл топишимиз керак. Бу йўл драматургияда қандай акс этади? Мана бу муаммо!\nСценарийларда қизиқарли воқеа ва инсонлар тақдири бўлиши керак. Шундагина ҳаёт акс этади. Лекин ҳозирги режиссёрларимиз фақат воқеага эътибор қилишяпти. Оқибатда томошабин ҳам фильмни кўрганда воқеани томоша қилиб ўтиради. Инсон тақдири эса иккинчи ёки учинчи ўринга тушиб қоляпти. Лекин санъатни асосий вазифаси инсон тақдири бўлиши керак. Сценарист ва режиссёрлар, қолаверса актёрлар камчилиги шундан иборат бўляпти. Мана шу ўйналаётган воқеалар сизни кулдиради ёки йиғлатади. Режиссёрлар фильм воқеасини тез-тез суратга олса бўлди. Фильм тайёр деяверинг. Шу сабаб фильмларни тез-тез олишяпти. Бир ҳафта ўн кун ичида фильм олинса маблағи анча тежамкор бўлади. Актёрларга ва техникага пул кам ҳаражат қилинади. Фильмни қилган студиялар фақат фильм олиб келадиган фойда ҳақида ўйлашади. Бу табиий ҳол. Ким сарф қилган пулини совургиси келади. Мен уларни тушунаман.\nМени назаримда Ўзбекистонда кино оламини ўзига хос ҳаёти бор. Бу олам ўзини камчиликлари билан ва ўзига хос ютуқлари билан ўз ҳаётини давом эттирмоқда. Мен хусусий студияларни назарда тутяпман. Улар охирги йилларда катта ишлар қилишди. Режиссёрлар Рустам Сагдиев, Жавлон Шодмонов, Жаҳонгир Аҳмедов ва бошқа режиссёрларимизни биринчи йилларда яратган фильмларини кўрингу ва орада 5-6 йилдан кейин қилган фильмларини кўринг. Бу фильмлар орасида катта фарқ бор. Ўсиш бор, бадиийлик бор. Лекин шунга қарамасдан ўта зукко ва сохта танқидшуносларимиз ҳалигача уларни тепкилаб келишяпти. Кўп танқидий мақолалар, телекўрсатувлар шу танқидга бағишланган бўлди. Ҳаттоки кўпгина касбдошларимиз ҳам бир-бирига асосланмаган танқидлар билан чиқишлар қилишди. Юзсизларча бир-биримизга лой чаплай бошладик. Бу ишлар бутун мухлисларимиз ва томошабинлар кўз ўнгида содир бўлди. Кино яратаётган ёшларимизни мутлақо ҳафсаласи пир бўлди. Кўпчилиги кино қилмай қўйишди. Оқибатда кинотеатрларимиздан томошабин қочди. Аслида ёшларимизни борадиган ери “Панорама” ва “Киночилар уйи” эди. Ҳозир эса бу саройларимиз деярли бўм-бўш.\nДоим кинотеатрларимизни томошабинларга тўлдириб турган хусусий студияларни фильмлари бўлган, бугунги кунга келиб, бу ҳақиқат исботланди. Хусусий студияларда қилинган фильмларимиз, ёшларимизни ҳаёти ва муаммоларини акс эттирувчи фильмлардир. Уларни ҳаётга бўлган муносабатларини ҳикоя қилувчи фильмлардир. Ёшлар кинотеатрга келгач, ўзлари яшаётган ҳаётни кузатадилар. Балки, бу хусусий студияларнинг ютуғидир. Ҳа, ўхшаш фильмлар кўп, бу яна драматургия муаммоси.\nҲозирги фильмларимиз ёшларни дидини бузяпти дейишади. Гоҳида эса тарбиясини ҳам бузяпти деган фикрлар ҳам бор. Мени назаримда...инсонда дид бўлса, уни ҳеч ким ва ҳеч нарса билан бузолмайди. Тарбия масаласига келсак, фильмларимизда ёшларни ёшларни тарбиясини бузувчи урф-одатларимизга қарши ёки тескарисини акс эттирувчи воқеалар деярли йўқ десак ҳам бўлади.\nЭнди мени ўзимга келсак, мен жуда кўп ва ҳар хил ролларни ўйнаганман. Жиддий фиьмларда ҳам, комедик фильмларда ҳам. Кино оламида 120 дан ортиқ ролларни ўйнаганман. Радио ва телевидениеда эса 15 дан ортиқ, театрда эса 50 дан ортиқ ролларни ижро этганман. Шулардан 40-50 фоизи бош роллар, яна 40 фоизи иккинчи даражали роллар ва 10-15 фоизи эса эпизодик роллар. Баъзи бир фильмларда эса эпизодик ролларни ўзим сўраб олганман. Қилган меҳнатларим учун давлатимиз томониданЎзбекистонда хизмат кўрсатган артист ва кўп ўтмай Ўзбекистон халқ артисти деган унвонга сазовор бўлдим. Томошабинларимиз эса Мурод ака кўпинча сиз ўйнаган киноларни томоша қиламиз. Дискларини сотиб оламиз дейишади. Мени юз хотирлаб шундай дейишяпти деб ўйлардим, лекин бу сўзларни 40 йил давомида доимий равишда эшитаман. Халқинг сени азизласа, давлатинг меҳнатингни қадрласа бундан ортиқ бах борми!... Мен ҳеч қачон ўзим ҳақимда бундай очиқ ойдин гурурланиб мақтаниб гапирмаганман. Устозим Эргаш Масафоев бир марта “Ҳой Ражабов, мен мен деган сўзларни камроқ ишлатгин” – деганлар. Устозимнинг шу сўзлари бир умр қулоғимда қолган. Лекин охирги йилларда мени номимга осмондан тушган сон-саноқсиз дўлдек танқид тошлари ёғила бошлади. Бу танқидлар томошабинлар томонидан эмас, мен юқорида айтиб ўтган чала танқидчилар томонидан айтилди. Уларга қўшилиб ҳамкасбларим ҳам айбсиз айбларни қўйишди. Бундай воқеалар сени ранжитади ва гоҳида кулдиради. “Ҳа-ҳа-ҳа” деб қўяман ичимди.\nШерозий қўшиқчиларимиз ҳақида шундай деган:\nҚўшиқчиларни уч хили бўлади, бири булбул каби, бири от каби, бири эса чумчуқ кабидир. Булбул деганда Ҳақиқий истеъдодларни назарда тутган. Улар ҳар қанақасига куйламасин эшитаверасан. От кабиси эса бутун чўққиларга ўз меҳнати билан эришади. Меҳнати билан булбул эришган чўққиларга ҳам чиқади. Чумчуқ каби қўшиқчилар эса “Чир-чир-чир” қилиб чириллайверади. Бундай қўшиқчиларни чумчуқни ҳайдагандай нари ҳайдайсан. Шерозийни бу гапларидан ҳар бир ижодкор хулоса чиқара билиши керак. Ҳулоса чиқарганда ҳам мен ўйлайманки, ҳеч ким чумчуқ бўлиб қолишни истамайди. Биз ҳеч бўлмаганда от бўлишимиз керак.\nИжод осон нарса эмас. Унга илҳом керак, қолаверса меҳнат ва энг муҳими шарт-шароит керак. Мен яна танқидга қайтаман. Ҳа, танқид келажак меваси дейишади. Мева қилмайдиган дарахтни олдига болта кўтариб бориб, “мева қилмасанг чопиб ташлайман” деб чўчитиб қўйсангиз бас экан. У албатта бу гапдан таъсирланиб мева қиларкан. Биз мева қилмайдиган дарахтни на огоҳлантирмай, на уни тагини чопмай, уни ўсишига ёрдам бермай иш қилаётганга ўхмаймиз. Ҳар бир ижодкорга нисбатан бўлаётган танқид меҳр ва ҳурмат билан бўлиши керак. Агар меҳр ва ҳурмат бўлмаса танқидга айланади ва биз ёш ижодкорни синдириб қўйишимиз мумкин. Биз шафқатсиз танқидларимиз билан ҳали хўроз ёқи товуққа айланишга улгурмаган жўжани “Табака” қиляпмиз шекилли. Мен ҳар қандай танқиддан тўғри ҳулоса чиқара оламан. Қайси бири керакли, қайси кераксиз эканини ҳис қила оламан. Лекин кечагина санъатга кириб келган ёшларчи? Уларни танқидларимиз билан букиб қўймаяпмизми? Танқид қилайлик, лекин бошини силашни ҳам унутмайлик.\nМен сизларга ижрочилик санъати ҳақидаги дардларимдан бирини айтдим. Зерикиб қолманглар деб батафсил муҳокама қилганим йўқ. Лекин, театр, кино олами, эстрада олами умуман ижрочилик санъати ҳақида ҳали сизлар билан кўп суҳбат қиламан деган умиддаман.\nЎзбекистон халқ артисти Мурод Ражабов.


28 июн 2022, Тошкент вақти: 20:12\nАҚШ Афғонистондаги "Hummer" ҳарбий автомобилларини Ўзбекистонга беришни ваъда қилган.\n“Латвия темир йўллари” ширкатига қарашли LDz Cargo фирмаси НАТОга тегишли Афғонистондаги ҳарбий юкларининг биринчи партиясини Латвиядаги портларга етказди.\nБуни “Латвия темир йўллари” ширкатининг матбуот котиби Марис Озолс Озодликка тасдиқлади.\n- НАТО контингенти юкларининг биринчи юкини биз 24 апрел куни қабул қилиб олдик. Латвия Мудофаа вазирлиги билан Латвия Транспорт вазирлиги ҳамкорлигида НАТО юкларини Афғонистондан олиб чиқиш коридори таъминланмоқда. “Латвия темир йўллари” ширкати эса НАТО ҳарбий юкларини мамлакат ҳудудида ташишни зиммасига олган. LDz Cargo фирмаси бундан кейин ҳам ҳарбий юкларни мувафақиятли ташишда давом этади деган умиддамиз,- деди Марис Озолс.\n“Латвия темир йўллари” ширкати маълумотига кўра, Афғонистондан НАТО юкларини олиб чиқишда DSV халқаро логистика компанияси асосий пудратчи ҳисобланади. Transcontainer компанияси эса НАТО юкларини Ўзбекистон, Қозоғистон ва Россия орқали олиб чиқишни ўз зиммасига олган.\nМарис Озолсга кўра, Латвия портларидаги НАТО юклари ҳозирда Норвегия билан Буюк Британияга жўнатишга тайёрланмоқда.\nЎтган йилнинг июн ойида НАТО расмий Тошкент билан Афғонистондаги ўн минглаб зирхли машина, контейнер ва қурол-яроқни Ўзбекистон ҳудуди орқали олиб чиқишни кўзда тутувчи битим борасида шартнома имзолаган эди.\nЭришилган битимга мувофиқ, НАТО ўн минглаб зирхли машина, контейнер ва қурол-яроқни Афғонистондан Марказий Осиёнинг уч давлати ҳамда Россия орқали Европага етказади.\nАҚШ ва Британия Афғонистондан қўшинларини олиб чиқишида Ўзбекистон ўз ҳудудини транзит сифатида тақдим қилиши эвазига ҳарбий техника ваъда қилган.\nАҚШ давлат котибининг Жанубий ва Марказий Осиё бўйича ёрдамчиси Роберт Блейк март ойида АҚШ Конргессининг ташқи ишлар масалалари бўйича қўмитаси олдида қилган чиқишида Тошкентнинг илтимосига кўра, Ўзбекистонга террорчиликка қарши курашиш учун ҳарбий ёрдамни тиклашни режалаштираётганини маълум қилган эди. Ундан аввалги чиқишларида Блейк Ўзбекистонга таклиф қилинаётган ҳарбий техника, асосан, турли хил автомобиллар, жумладан, “Hummer” ҳарбий машиналари ва бошқа шунга ўхшаш воситалардан иборат эканини билдирган.\nБритания ҳам транзит учун тўланиши керак бўлган 700 минг доллар ҳақ эвазига Ўзбекистонга техника ва эхтиёт қисмлар бериши хабар қилинган.\nАҚШ Мудофаа вазирлиги маълумотига кўра, Америка ва НАТО ҳарбийлари учун шимолий таъминот тармоғидаги юкларнинг 98 фоизи Ўзбекистон орқали олиб ўтилади.\nКеласи икки йил давомида НАТО кучлари Афғонистондан 70 минг автомобил ва зирҳли техника ҳамда 120 минг дона юк контейнерлари олиб чиқишни режалаган.


Одам нега қарийди? Олимлар икки асрдан буён бу саволга жавоб топишга уринади. Шу вақт ичида кўплаб назариялар илгари сурилди. Улардан қайси бирлари ҳақиқатга яқинроқ?\nТадқиқот: пенсияга эрта чиқиш — умрни узайтиради\nОлимларнинг фикрича, бунинг икки асосий сабаби бор.\nАёлнинг «қирқта жони» ёки нега жисмоний меҳнат эркаклар умрини қисқартиради?\nАёлларда жисмоний меҳнат ва эрта ўлим ўртасида ҳеч қандай боғлиқлик йўқ, ҳатто тескариси.\nузоқ умр кўришнинг япон тажрибаси\nёшли шифокорнинг фикри: узоқ яшаш учун кўп еб, кам ухлаш керак. узоқ умр кўрувчилар Япония аҳолиси узоқ умр кўриш бўйича дунёда энг олдинги ўринда турар экан. Японияда 100 ёшдан ошганлар йигирма мингдан ошди. ... Японияда 100 ёшдан ошганлар йигирма мингдан ошди. 40 йил илгари эса узоқ умр кўрувчилар сони бармоқ билан санарли эди холос, деб хабар беради ...


Шавкат Мирзиёев ва Нурсултон Назарбоев Самарқандни айланишди\nШавкат Мирзиёев ва Нурсултон Назарбоев Самарқандни...\n21.03.2018 18:12 0 3764\nЎтган йили Наврўз кунлари Ўзбекистон Республикаси Президенти Шавкат Мирзиёев Қозоғистон Республикасига давлат ташрифи билан борган эди.\nБу йил Қозоғистон Республикаси Президенти Нурсултон Назарбоев Ўзбекистон халқини Наврўз билан табриклаш мақсадида Самарқанд шаҳрига ташриф буюрди.\nОлий мартабали меҳмонни Президент Шавкат Мирзиёев кутиб олди. Бу ҳақда Президент матбуот хизмати хабар берди.\nСамарқанд шаҳридаги Форумлар мажмуасида икки давлат раҳбарларининг учрашуви бўлди.\nНурсултон Назарбоев ва Шавкат Мирзиёев Ҳазрати Хизр мажмуасига ташриф буюриб, мустақиллигимиз асосчиси Ислом Каримов қабрини зиёрат қилди. Биринчи Президентимиз қабрига гул қўйиб, унинг хотирасига ҳурмат бажо келтирдилар. Қуръон тиловат қилинди.\nҚозоғистон Президенти давлатимиз раҳбари ҳамроҳлигида Самарқанднинг диққатга сазовор жойларини томоша қилди.\nШавкат Мирзиёев Самарқанд Нурсултон Назарбоев Наврўз\nСиёсат 24/04, 13:57\nУрганчда Ўзбек-туркман дўстлик уйи очилди (фото)


“Ипак йўли” туризм халқаро университетида волонтёрлик ҳаракати ташкил этилди - zarnews.uz\n“Ипак йўли” туризм халқаро университетида 120 нафар талабадан иборат волонтёрлик ҳаракатига старт берилди.\nТаълим муассасасидаги волонтёрлар ҳаракати ёшларнинг ижтимоий аҳамиятга молик фаолиятини рағбатлантиришнинг энг яхши механизми бўлиб, жамият ривожланиши йўлидаги долзарб муаммоларни ҳал этишга жалб этиш, ғоя ва ижтимоий масъулият қадр-қимматини оммалаштиришда кўмаклашади.\n2019 йил 3 декабрь куни университетнинг ривожлантириш ва халқаро муносабатлар бўйича биринчи проректори профессор Азамат Акбаров волонтёрлар билан учрашув ўтказди. А.Акбаров ўз нутқида волонтёрлик ҳаракати бутун дунё илғор олий таълим муассасалари томонидан жорий этилган инновациялар самарадорлигининг ажралмас қисми эканлигини таъкидлаб ўтди.\nВолонтёрлар ҳаракати университет фаолиятини илгари суриш, оммалаштириш ва фаоллаштиришга энг яқин кўмакчи бўлиб, университетлар, жамият, оила институти ўртасида мустаҳкам кўприк вазифасини ўтайди.\n“Ипак йўли” туризм халқаро университети ахборот хизмати.\nТеглар: Ипак йўли\n“Ипак йўли” туризм халқаро университети талабалари 4 йилда учта диплом олади\n“Ипак йўли” туризм халқаро университети Ипак йўли университетлари альянсига кирди\n“Ипак йўли” туризм халқаро университети Оксфорддаги таълим даражасига эришмоқчи


27.11 Охирги турда дербида мағлуб бўлдик\n27.11 Игорь Сергеев 8 гол билан "Бунёдкор"га қарши ўйинларда тўпурар\n26.11 U-21 жамоамиз мавсумни иккинчи ўринда якунлади\n26.11 Превью. "Бунёдкор" - "Пахтакор"\n26.11 "Пахтакор" футбол клуби раҳбарияти "Динамо" Москва фаолияти билан танишишди\n24.11 Питер Хюистра: "Жамоавий ҳаракат ва футболчиларнинг хотиржам ўйинидан ғурурландим"\n24.11 "Пахтакор" 17-бор Ўзбекистон Кубоги финалида!\n23.11 "Пахтакор" 28 ноябрь куни Россия блогерларидан иборат "Амкал" жамоаси билан ўйнайди\n23.11 "Бунёдкор" билан кубокдаги баҳсни Шукуруллаев бошқаради\n23.11 Тарихий ўйинлар: "Қатар" СК Николаевнинг голи эвазига мағлуб этилган учрашув\n"Пахтакор" афсоналари: Василис Хадзипанагис\nЖамоамиз тарихида муҳим ўрин тутган футболчилардан бири Василис Хадзипанагис бўлиб, у 2003 йил УЕФАнинг 50 йиллигига бағишланган мукофотга эга чиққан.\nГрециянинг йигирманчи аср иккинчи ярмидаги энг яхши футболчиси деб топилган Василис Хадзипанагис айни пайтда Грецияда истиқомат қилади.\nВасилис 1954 йил 26 октябрда Тошкент шаҳрида туғилган. Унинг ота-онаси грециялик сиёсий иммигрантлар бўлиб, 1949 йилда Тошкентга кўчиб келишган. У футбол борасидаги илк сабоқларини “Динамо” футбол мактабида олган. Ўша пайтда бу жамоа таркибида маҳоратли футболчилар жамланганди. 1972 йилда эса у “Пахтакор”га кўчиб ўтган ва 17 ёшидаёқ жамоанинг асосий таркибидан ўрин эгаллаган. Яхши ўйин намойиш қилгани сабабли унга “Хўжа” лақабини беришган. 1972 йил биринчи лигада 19 учрашувда 4 тўп киритган Хадзипанагис олий лигадаги дебютини Донецкнинг “Шахтёр” клубига қарши ўтказиб, биринчи голини нишонлаган. Ўша баҳсда “Пахтакор” 4:2 ҳисобида ғалаба қозонган. Тошкентда 1975 йилги мавсум охиригача ўйнаган Лакис кейинчалик Грецияга кўчиб кетади. Шу туфайли у терма жамоалар миқёсида яхши натижаларга эриша олмади. Чунки Хадзипанагис СССР терма жамоаси учун Константин Бесков мураббийлиги даврида Польшада ўтказилган турнирда мезбонлар термасига қарши майдонга тушган. Кейин Грецияга кўчиб ўтгач, ўртоқлик учрашувида айнан полякларга қарши майдонга чиқиб келган. Уни таниб қолишиб, бу ҳақида ФИФАга арз қилишган. Натижада ФИФА Хадзипанагисга Греция терма жамоаси учун ўйнашни маън қилган. Ўша пайтда ФИФА икки терма жамоа сафида ўйнашга умуман рухсат бермаган. Қолаверса, Монреал Олимпиадасининг саралаш босқичида тўрт учрашувда иштирок этган Лакис Грецияга кўчиб кетгани сабабли финал босқичига бора олмаган. Ўшанда олимпиячилар бронза медаллларини қўлга киритишган. Грецияга қайта кўчиб бораётган иммигрантлар оиласи аъзоси сифатида рўйхатдан ўтгани сабабли қадрдонлари яшайдиган Салоники шаҳрининг “Ираклис” жамоасида ўйнай бошлаган. У вақтда Грецияда футболчилар клублар билан 10 йиллик шартномаларга имзо чекишарди. Шу сабабли Василис бу нарсани бекор қилишни сўраб, судга мурожаат қилган ва “Босман иши” юзага келиши асосчиларидан бири ҳам бўлган. Афсуски, кейин “Ираклис” апелляция натижасида бу ишда ютиб чиққан. Қолаверса, Салоники жамоаси раҳбарияти Хадзипанагисни бошқа клубларга сотишга ҳам рози бўлмаган. Чунки молиявий муаммолар айнан Лакис туфайли ечим топганди. Ўшанда уй учрашувларига келадиган ишқибозлар сони 2-3 мингдан тезлик билан 15 мингга кўтарилган. 1976 йил “Штутгарт”, “Космос” ва “Арсенал” клублари уни сотиб олишни хоҳлашган. “Космос” унга ўша пайтда рекорд миқдордаги маблағ саналган миллион доллар тўлашга рози бўлганди. Бироқ баъзи муаммолар туфайли у фаолиятини “Ираклис”да якунлаган.\n1984 йил Хадзипанагис жаҳон юлдузлар терма жамоаси сафида ҳаракат қилган. “Космос” билан ўтган беллашувда у жаҳон юлдузлари учун Беккенбауэр, Кемпес, Шилтон ва Киган сингари ўйинчилар билан бирга ҳаракат қилган. АҚШда бўлиб ўтган учрашувда у “Пахтакор” футболчиси сифатида майдонга туширилган. Унинг ҳаракатларини кузаиш учун грек миллатига мансуб 15 мингдан ортиқ ишқибоз стадионга келган. Греция терма жамоаси таркибида эса 1999 йил, 45 ёшида ягона учрашувини ўтказган! Унинг терма жамоа учун ҳеч бўлмаса бир марта ўйнашини бутун мамлакат истагани туфайли Лакис Ганага қарши баҳснинг охирги 25 дақиқасида тўп тепган ва голли пас муаллифи бўлган!\n“Пахтакор” таркибида Хадзипанагис-Ан-Фёдоров учлиги рақиб жамоаларига катта бош оғриғи бўлган. Лакис биринчи ва олий лигада жамоа учун 96 учрашув ўтказиб, 22 тўп киритган. Шунингдек, Кубок ва халқаро ўртоқлик баҳсларида унинг ҳисобига яна 5 гол ёзилган.\nФаолиятини тугатгач, бир муддат “Ираклис”да селекционер, кейинроқ Греция футбол федерациясида ишлади.\n1976 йил “Ираклис” билан Греция Кубогига эришган Василис 2003 йил Грециянинг охирги эллик йилдаги энг яхши футболчиси деб топилди. Совринни қабул қилиб олар экан, Хадзипанагис терма жамоа учун ўйнай олмагани ва хориж клубларида тўп тепмаганидан афсусда эканлигини таъкидлади.\nУнинг финтларини кузатар экансиз, катта тезлик соҳиби бўлмаган эрса-да, рақибларни осонлик билан алдаб ўтганини кўрасиз. Агар унда Европада ўйнашга имконият бўлганда, Хадзипанагис жаҳон даражасидаги футболчига айланиш учун етарли салоҳиятга эга эди. Бироқ унга бу насиб қилмади. Терма жамоада ўйнамаган, клуби билан 15 йилда фақат бир марта Греция Кубогини қўлга киритган, умуман чемпион бўлмаган футболчининг Грециянинг ўтган аср иккинчи ярмидаги энг яхши ўйинчисига айлангани Хадзипаганиснинг нақадар юқори савияда ўйнаганини тасдиқлайди.


Икки нарса инсоннинг фикрини барбод қилади: бири мол-дунё бўлса, иккинчиси, жамолдир.\n1. Мол шундай нарсаки, у инсоннинг наздида қанча кўп бўлса, уни сарфлаб, тезда тугатиши мумкин. Шунинг учун у кўпинча ўзининг асл ҳожатларини кўрмайди, балки орзу-истакларини кўради.\nМаълумки, асл ҳожатлар миқдорининг чегараси бордир. Лекин орзу-истакларнинг чек-чегараси йўқ. Масалан:\n– пиёда киши велосипедда юришни;\n– велосипеддагги киши мотоциклда;\n– мотоциклдаги киши машинада;\n– машинадаги киши эса ҳар йили янги машина харид қилишни хоҳлайди.\nВелосипед ёки мотоцикл ҳожатимизни қондириши ёки оддийроқ машина ҳам бизни қаноатлантириши мумкин. Лекин биз асло бундай фикрламаймиз. Аллоҳ таоло нимани берган бўлса, унга қаноат қилиш ўрнига биз доим бир қадам олдинда юришни истаймиз. Ҳар доим “Менда бундай машина бор, фалон кишида пистон машина бор”, деган хаёлда юрамиз.\nИнсон зарурий ҳожатларини қондирадиган маблағни эмас, балки унинг барча хоҳиш-истакларини қондира оладиган даражада пули бўлишини хоҳлайди. “Пул барча муаммоларини ҳал қила олади”, деб ўйлаш катта хатодир. Чунки қачон мол-дунё ўзи билан бирга ғам-ташвишларни ҳам олиб келади.\nШунда ушбу муаммолар юзага келиши мумкин:\n– Аллоҳ таоло мол-дунё беради, аммо фарзандлар ноқобил бўлиши мумкин;\n– Мол-дунё келса, хотин бузуқ, ёмон йўлга юрувчи бўлиши мумкин;\n– Мол-дунё бўлса, ҳасадчилар пайдо бўлиши мумкин.\n– Мол-дунё бўлса, душманлар кўпайиши мумкин.\n– Мол-дунё топилганда касалликлар пайдо бўлиши мумкин.\nБундай ҳолатларда мол-дунё эгаси нима қила олади? Мол-давлати қандай ёрдам беради? Ҳаловатсиз ҳаётда мол-дунёнинг нима қизиғи бор?” Аксинча, биз Аллоҳ таолодан тақдиримизда нима ризқ ёзган бўлса, дуо қилиб у зотдан уни баракотли ва офиятли қилишини сўрайлик. Агар ризқ баракотли ва офиятли бўлса, унда ҳаловат бўлади.\nДругие материалы в этой категории: « Динда саволим бор: Дуо қилаётганда кафтларимизни орасини очган афзалми ёки бирлаштирган?\tҲақиқий олимни қандай таниймиз? »


11. Фуқароларнинг ҳоким устидаги ҳақлари – Islom Nuri\n11. Фуқароларнинг ҳоким устидаги ҳақлари\nБарча халққа адолат ва тенглик билан ҳамда Аллоҳ\nнозил қилган нарса билан ҳукм юритиши, уларни тенг ҳифзу ҳимоя қилиши, уларнинг\nобрў-номусларини сақлаш йўлида душманларга қарши жиҳод қилиши, халқнинг роҳати\nйўлида ўз роҳатидан воз кечиши, уларга нисбатан раҳмдил ва меҳрибон бўлиши,\nэҳтиёжмандлар, заиф-нотавон кишилар қаршисига эшикларини ёпмаслиги раиятнинг\nҳоким устидаги ҳақларидан саналади\nАбдуллоҳ ибн Умар розияллоҳу анҳумодан ривоят қилинади: Мен Расулуллоҳ соллаллоҳу алайҳи ва салламнинг шундай деганларини эшитганман: «Ҳар бирингиз роъий (раҳбар) ва ҳар бирингиз ўз раиятингиздан масъулсиз. Имом (Халифа-давлат бошлиғи) роъий ва у ўз раиятидан масъулдир. Эркак киши ўзининг оиласида роъий ва у ўз раиятидан масъулдир. Аёл киши эрининг уйида роъия ва у ўз раиятидан масъулдир. Хизматчи хожасининг мол-мукида роъий ва у ўз раиятидан масъулдир.» Яна шундай ҳам деганлар, деб ўйлайман: «Киши отасининг молида роъий ва у ўз раиятидан масъулдир. Ҳар бирингиз роъий ва ҳар бирингиз ўз раиятингиздан масъулсиз» (Муттафақун алайҳ).\nМаъқал ибн Ясор розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Қай бир бандани Аллоҳ раият устига раҳбар қилиб қўйган бўлса-ю, у уларнинг ҳаммасига холис бўлмаса, жаннатнинг ҳидини ҳам топмайди» (Муттафақун алайҳ).\nМаъқал ибн Ясор розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Қай бир ҳоким мусулмонлардан бўлган раият устига волий бўлиб, уларга хиёнат қилган ҳолда ўлса, Аллоҳ унга жаннатни ҳаром қилади» (Муттафақун алайҳ).\nБир ривоятда: «Аллоҳ бир қавмга раҳбар қилиб қўйган банда уларга хиёнат қилган ҳолда ўлса, Аллоҳ унга жаннатни ҳаром қилади» (Имом Муслим ривояти).\nМаъқал ибн Ясор розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Икки кишига менинг шафоатим етмайди: Ўта золим ва халқни талон-тарож қилувчи ҳокимга ва динда ғулув кетиб, ундан чиқиб кетган кишига» (Ибн Аби Осим «Сунна»да ривоят қилган, Албоний саҳиҳ санаган).\nХолид ибн Валид розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Дунёда одамларга энг қаттиқ азоб берувчи кимса қиёмат куни Аллоҳ ҳузурида энг қаттиқ азобга дучор бўлувчидир» (Байҳақий ривояти, Саҳиҳул-жомиъ: 998).\nАбу Саид розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Қиёмат куни энг қаттиқ азобланувчи киши зўравон ҳокимдир» (Табароний «Авсат»да, Абу Яъло «Муснад»да ривоят қилган, Саҳиҳул-жомиъ: 1001).\nАбу Ҳурайра розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Тўрт кишини Аллоҳ азза ва жалла ёмон кўради: қасамхўр сотувчи, мутакаббир камбағал, зинокор мўйсафид ва золим раҳбарни» (Насоий ва Ибн Ҳиббон ривояти, Ас-силсилатус-саҳиҳа: 363).\nСалмон розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Уч киши жаннатга кирмайди: зинокор мўйсафид, ёлғончи раҳбар, мутакаббир камбағал» (Баззор ривояти, Ас-силсилатус-саҳиҳа: 3461).\nОиз ибн Амр розияллоҳу анҳудан ривоят қилинади: Мен Расулуллоҳ соллаллоҳу алайҳи ва салламнинг шундай деганларини эшитганман: «Раҳбарларнинг энг ёмони жабр-зулм қилувчиларидир» (Муслим ривояти).\nМуовия розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Ораларида ҳақ билан ҳукм қилинмайдиган ва заиф киши куч-қудрат соҳибидан ўз ҳаққини овози қалтирамай ололмайдиган УММАТ МУҚАДДАС (УЛУҒ) БЎЛМАЙДИ» (Табароний ривояти, Саҳиҳут-тарғиб: 2191).\nАбу Ҳурайра розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Имом (халифа) унинг ортида туриб жанг қилинадиган ва унинг ҳимоясида бўлинадиган қалқондир. У агар Аллоҳдан тақво қилишга буюрса ва адолат қилса, бу билан унга ажр бўлади. Агар бундан бошқа нарсага буюрса, унга гуноҳ бўлади» (Муттафақун алайҳ).\nАбу Умома розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Қай бир киши ўнта ё ундан ошиқ одамга бош бўлган бўлса, Аллоҳ ҳузурига қўллари бўйнига боғланган ҳолда келади. Уларни ё яхшиликлари бўшатади ё эса гуноҳлари яна-да маҳкамлайди. (Бошлиқликнинг) аввали маломат, ўртаси надомат, охири қиёмат кунидаги шармандаликдир» (Аҳмад ривояти, Саҳиҳул-жомиъ: 5718).\nМаъқал ибн Ясор розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Қай бир амир мусулмонлар ишига бош бўлса-ю, кейин улар ҳақларида саъй-ҳаракат қилмаса ва холис бўлмаса, улар билан бирга жаннатга кирмайди» (Муслим ривояти).\nАбу Ҳурайра розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Бану Исроилни пайғамбарлар бошқарар, ҳар қачон бир пайғамбар вафот этса, ортидан бошқа бир пайғамбар келар эди. Мендан сўнг пайғамбар келмайди. Халифалар бўлади, улар кўп бўлади». «Шунда бизларни нима қилишга буюрасиз?», деб сўрашди саҳобалар. «Энг авал (байъат берилган халифанинг) байъатига вафо қилинглар, уларнинг ҳақларини ўтанглар. Аллоҳ таоло уларни ўз қўл остидагилар ҳақида сўроққа тутади», дедилар (Муттафақун алайҳ).\nОиша розияллоҳу анҳодан ривоят қилинади: Расулуллоҳ соллаллоҳу алайҳи ва саллам айтдилар: «Эй Парвардигор! Ким умматимнинг ишидан бирон ишга бош бўлиб, уларга қийинчилик келтирса, Сен унга қийинчилик бер. Ким умматимнинг ишидан бирон ишга бош бўлиб, уларга раҳм-шафқат кўрсатса, Сен унга раҳм-шафқат қил» (Имом Муслим ривояти).\nАбдуллоҳ ибн Амр ибн Ос розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Адолат қилувчилар Раҳмон таолонинг ўнг қўли тарафида – Унинг ҳар икки қўли ўнгдир-баракотлидир – нурдан бўлган минбарларда бўладилар, улар қилган ҳукмларида, аҳли-аёллари хусусида ва ўзлари бош бўлган ишларда адолат қилувчи кишилардир» (Имом Муслим ривояти).\nИёз ибн Ҳимор розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Жаннат аҳли учта: адолатли, садақа қилувчи ва тавфиқли султон; юмшоқ кўнгил, қариндошларига ва мусулмонларга раҳмдил киши; ҳаромдан ўзини сақловчи, ўзини тиламчиликдан сақлаб борига сабр қиладиган серфарзанд мусулмон» (Имом Муслим ва Аҳмад ривоятлари, Саҳиҳул-жомиъ: 2637).\nМуовия ибн Аби Суфён розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Шундай амирлар келадики, уларнинг сўзлари рад қилинмайди. Улар бирин-кетин дўзахга равона бўладилар» (Абу Яъло ривояти, Ас-силсилатус-саҳиҳа: 1790).\nУрвадан ривоят қилинади: Ҳаким ибн Ҳизом розияллоҳу анҳу Умайр ибн Саъднинг олдидан ўтиб қолди, у жизя тўламаган одамларни қуёш тиғида қўйиб азоблаётган эди. Унга деди: «Эй Умайр, мен Расулуллоҳ соллаллоҳу алайҳи ва салламнинг: «Дунёда одамларга азоб берадиган кишиларни Аллоҳ таоло албатта азоблайди» деганларини эшитганман. Бор, уларни қўйиб юбор» (Саҳиҳу маворидиз-замъон ила завоид Ибн Ҳиббон: 1300).\nВолийликни (бошлиқликни) тақводор, солиҳ, кучли ва адолатли кишига берилади, унинг насаби, қабилавий ва миллий келиб чиқишига қаралмайди\nАллоҳ таоло айтади: «Эсланг: Иброҳимни Парвардигори бир неча сўзлар билан имтиҳон қилганида уларни бенуқсон ҳолда адо этди. Шунда (Аллоҳ таоло): «Албатта Мен сени одамларга имом қилувчидирман», деди. «Зурриётимни ҳам-а?» — деб сўради у. (Аллоҳ таоло) айтди: «Менинг бу аҳдим (сенинг зурриётинг орасидаги) золим кимсаларга етмайди»» (Бақара: 124).\nУммул Ҳусойн розияллоҳу анҳодан ривоят қилинади: Расулуллоҳ соллаллоҳу алайҳи ва саллам айтдилар: «Агар сизларга (қулоқ-бурни) кесилган бир қул амир қилинса-да, сизларни Аллоҳнинг китоби билан бошқарса, унга қулоқ тутинглар ва итоат қилинглар!» (Имом Муслим ривояти).\nАбу Барза розияллоҳу анҳудан ривоят қилинади: Расулуллоҳ соллаллоҳу алайҳи ва саллам: «Халифалар – модомики учта нарсани қиларканлар Қурайшдан бўладилар: ҳукм қилганда адолат қиларканлар, раҳм-шафқат сўралганда раҳм қиларканлар, аҳдлашганда аҳдларига вафо қиларканлар – деб уч бора такрорладилар. Улардан қайси бири юқорида айтилганларни қилмаса, унга Аллоҳнинг, малоикаларнинг ва барча одамларнинг лаънати бўлсин» (Аҳмад ва бошқалар ривояти, Саҳиҳут-тарғиб: 2189).\nАбу Мусо ал-Ашъарий розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Бу иш (яъни халифалик) – модомики раҳм сўралса раҳм қилсалар, ҳукм қилганда одил бўлсалар ва тақсим қилганда адолат қилсалар – Қурайшда бўлади. Улардан қай бири шундай қилмаса, унга Аллоҳнинг, малоикаларнинг ва барча одамларнинг лаънати бўлсин, улардан тавба ҳам, фидя ҳам қабул қилинмайди» (Аҳмад ва бошқалар ривояти, Саҳиҳут-тарғиб: 2190).\nАбдуллоҳ ибн Масъуд розияллоҳу анҳудан ривоят қилинади: «Биз саксонга яқин қурайшлик Расулуллоҳ соллаллоҳу алайҳи ва саллам ҳузурларида эдик, орамизда қурайшлик бўлмаган бирон киши йўқ эди, у зот: «Аммо баъд, эй Қурайш жамоаси! Сизлар – модомики Аллоҳга осий бўлмасангиз – бу ишнинг эгасидирсизлар. Агар Унга осий бўлсангиз, У зот устингизга териларингизни худди мана бу новданинг пўсти шилинганидек шилиб оладиган кишиларни юборади», деб қўлларидаги новдани кўрсатиб, унинг пўстини шилдилар, шунда у оппоқ ва силлиқ бўлиб қолди (Аҳмад ривояти, Ас-силсилатус-саҳиҳа: 1552).\nМуовия розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Бу иш – модомики динни барпо қилсалар – Қурайшда бўлади, ким уларга адоват қилса, уни Аллоҳ дўзахга юзтубан улоқтиради» (Имом Бухорий ривояти).\nМуоз ибн Жабал розияллоҳу анҳудан ривоят қилинади: Расулуллоҳ соллаллоҳу алайҳи ва саллам уни Яманга юбораётганларида насиҳат қилганча (шаҳар ташқарисигача) бирга чиқдилар. Сўнг у зот Мадинага ўгирилиб дедилар: «Менинг мана бу аҳли байтларим ўзларини одамлар ичида менга энг яқини деб кўрадилар. Ундай эмас, ичларингизда менинг дўстларим – ким бўлмасинлар, қаердан бўлмасинлар – тақводор кишилардир. Эй Парвардигор! Мен уларга Сен ислоҳ қилган нарсани бузишни ҳалол қилмайман. Аллоҳга қасамки, умматим динидан худди идиш юмшоқ ерда ағдарилганидек ағдарилади» (Ибн Аби Осим «Сунна»да келтирган, Албоний иснодини саҳиҳ деган).\nАбу Ҳурайра розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Умматимнинг ҳалокати Қурайшдан бўлган ақлсиз болалар қўлидадир» (Бухорий ва Аҳмад ривоятлари, Саҳиҳул-жомиъ: 7038).\nЭҳтиёжманд ва мискин одамлар қаршисида эшигини беркитиб оладиган султон ҳақида\nИбн Аббос розияллоҳу анҳумо айтадилар: «Расулуллоҳ соллаллоҳу алайҳи ва салламнинг ҳузурларидан одамлар ҳайдалмас ва тўсилмас эдилар» (Табароний ва бошқалар ривояти, Ас-силсилатус-саҳиҳа: 2107).\nАмр ибн Мурра розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Қай бир имом (халифа) ёки ҳоким ҳожатманд, фақир ва мискин кишилар қаршисига эшигини беркитиб оларкан, Аллоҳ таоло унинг эҳтиёжи, фақирлиги ва мискинлиги қаршисида осмон эшикларини ёпиб қўяди» (Аҳмад, Термизий, Ҳоким ривоятлари, Саҳиҳул-жомиъ: 5685).\nАбу Марям ал-Аздий розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Ким мусулмонларнинг ишларидан бирон ишга волий бўлса-ю, уларнинг эҳтиёжлари, фақирлик ва муҳтожликлари олдида тўсиниб олса, Аллоҳ таоло қиёмат кунида унинг эҳтиёжи, фақирлик ва муҳтожлиги олдида ундан тўсинади» (Абу Довуд, Ибн Можа, Ҳоким ривоятлари, Саҳиҳул-жомиъ: 6595).\nМуоз ибн Жабал розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Ким одамларнинг ишларидан бирон ишга волий бўлса-ю, заиф-ночор ва эҳтиёжманд кишилардан тўсинса, Аллоҳ таоло қиёмат куни ундан тўсинади» (Аҳмад ва бошқалар ривояти, Саҳиҳут-тарғиб: 2209).\nУмар ибн Хаттоб розияллоҳу анҳудан ривоят қилинади: У киши ўлкаларга ҳокимлар юбораётиб уларга: «Арғумоқ минмайсизлар, сара таом емайсизлар, нафис кийим киймайсизлар, одамларнинг эҳтиёжлари олдида эшикларингизни ёпиб олмайсизлар. Агар мана шу ишлардан бирортасини қилар экансизлар, сизларга уқубат тушади» деб шарт қилиб, сўнг кузатар эдилар (Байҳақий «Шуъабул-иймон»да ривоят қилган, Мишкот: 3730).\n Яъни, уларнинг ҳаммасига холис бўлдими, эътибор бердими, ҳимоя қилдими??? Уларга адолатли қонун-шариат қонунларини жорий қилдими? Ўз зиммасидаги уларнинг ҳақларини уларга тўла қилиб бердими? Ёки уларнинг ҳақларини адо этмадими, уларга зулм ва куфр қонунларини жорий қилдими!\n Ҳокимнинг ўз раиятига хиёнати жумласига уларга фисқу-фасод ва фужурни яхши кўрсатиши, жоҳилий қонунлар билан ҳукм юритиши, мамлакат бойликларини уммат душманлари учун осон ва қулай луқмага, талон-тарож учун нишонга айлантириб бериши, шунингдек, мамлакат ва мусулмон халқи ҳурматларига тажовуз қилиш истагида ёнаётган душманни хавфга соладиган куч-қудратга эга бўлишни пайсалга солиши каби ҳолатлар киради.\n Туғёнкор золим тузумлардаги одат шуки, заиф киши куч-қудратли одамдан – айниқса у нуфузли ва амалдор бўлса – ўз ҳаққини олиши ёки талаб қилиши учун қўрқиб, лаблари ва бўғинлари қалтирамасдан иложи йўқ. Маҳкама майдонида ўз кучли рақибидан ҳаққини талаб қиларкан, бу олишуви акс натижа бериши ва ҳақ-ҳуқуқлари бутунлай зое бўлиб кетишидан қўрққанидан овози узилиб, дудуқланиб зўрға гапиради. Шу даражада зулмга миқ этмай етиб келган умматни Аллоҳ таоло муқаддас қилмайди, унга баракот ато этмайди. Шундай экан ҳаққини умуман талаб қила олмайдиган, дудуқланиш у ёқда турсин бир оғиз миқ эта олмайдиган ҳолатга тушган умматнинг ҳоли не бўлиши ҳақида гапиришга ҳожат йўқ.\n Демак, халифанинг алоҳида таниқли белгилари ва ўзига хос муҳим вазифалари бўлади. Қачон ана шу белгилар унда кўринмаса ёки у ўша вазифаларни адо этишдан ожиз бўлса халифалик ва имомлик сифатига лойиқ бўлмай қолади. Яъни, уммат ичидан бир киши – ўзи хорлик ва заиф-нотавонлик ҳолида яшаб туриб – бутун умматни ёки ўз ҳукмронлиги остидаги кишиларни душмандан ҳимоя қилиш уёқда турсин, ҳатто ўзини ҳимоя қилишга қурби етмас экан, у ўзини мусулмонлар халифаси, барча мусулмонлар унга итоат қилишга байъат беришлари лозим, ким шундай қилмаса гуноҳкор бўлиб, ўлса жоҳилият ўлимини топади, деб даъво қилиши на шаръан, на ақлан жоиз саналади.\n Яъни, зулму зўровонликлари кучлилигидан уларнинг на сўзларини, на ҳукмларини танқид қилиш ва қайтаришга раиятдан бирон киши журъат қилолмайди. Улар ўз фикрларига қарши фикрни қабул қилиш у ёқда турсин, унга тоқат ҳам қилиша олмайди ва танқиддан юқори туришади. Ҳозирги даврда бу каби тоғутлар тўлиб-тошган!\n Бу каби ҳадислардан айрим фаҳми бузуқ кишиларнинг «Раҳм-шафқат фақат мусулмонлар орасида, бир-бирларига нисбатан чекланган бўлиши керак, мусулмон бўлмаганларга нисбатан қўлланилмаслиги лозим» деган даъволари нотўғрилиги маълум бўлади.\n Умар ал-Форуқ розияллоҳу\nанҳу даврида амирлар мана шундай бўлганлар! Мана шундай амирлар туфайли уммат\nпешво ва бошқалар устидан ҳукмрон бўлган! Ҳозирги замондаги бошлиқлар қаердаю,\nулар қаерда! Ўшалар сабабли уммат хору-зорликка гирифтор бўлди. Аллоҳ Ўзи мадад


Сўмнинг график кўринишини жорий этиш таклиф қилинди - Zamin.uz\nСўмнинг график кўринишини жорий этиш таклиф қилинди\n“Менинг фикрим” жамоавий мурожаатлар порталида Ўзбекистон миллий валютаси – сўмнинг график кўринишини жорий этиш таклиф этилди.\n“Ҳозирги вақтда миллий валютамиз билан интернет сайтларида ва турли онлайн дўконларда электрон тўловлар амалга оширилмоқда. Сўм транзакцияларда UZS шаклида кўрсатилади. Шунингдек, супермаркетларда ва бошқа савдо нуқталарида ҳам сўм тўлиқ ёзилади. Шу сабабли, бошқа мамлакатлар қатори бизда ҳам сўмнинг график кўринишини жорий этиш керак.\nМисол учун, Қозоғистонда тенге ₸ кўринишида, Қирғизистонда сом ⊆ кўринишида, Европа Иттифоқида евро € кўринишида ва ҳоказо. Сўмнинг график белгиси жорий қилинса, матнларда ҳам белгилар қисқариб сўмни ёзиш қулайлашади. Пештахталарда нархлар шрифти ҳажми катталашади.\nМарказий банк томонидан дизайнерлик танловини ўтказиш орқали Ўзбекистон миллий валютаси – сўмнинг график кўриниши лойиҳасини ишлаб чиқишни таклиф қиламан. Ушбу таклифимга масъуллар томонидан эътибор қаратилишини кутиб қоламан”, деб ёзади мурожаат муаллифи. “Замин” янгиликларини “Facebook”да кузатиб боринг\n12-11-2019, 12:54, Жамият\n22-10-2019, 10:48, Жамият\n13-10-2019, 15:30, Жамият\nСупер-контракт нархлари арзонлашиши кутилмоқда\n10-09-2019, 17:30, Жамият\nРаҳбарлар қабулига электрон навбат орқали ёзилиш тартиби жорий этилиши мумкин\n5-09-2019, 12:13, Жамият\nЭлектрон ҳамёнлардан фойдаланиш тартибини соддалаштириш таклиф этилди\n21-01-2019, 12:50, Жамият


Маркетинг – иқтисодий муваффақиятлар дебочаси\nС начала работы biznes-daily.uz 7 521 813\nГлавная "МЕНИНГ МУЛКИМ - ЧАСТНАЯ СОБСТВЕННОСТЬ" Маркетинг – иқтисодий муваффақиятлар дебочаси\nҲали иш бошлаганига кўп вақт бўлмаган “Миллий маркетинг маркази” корхоналар уюшмаси ўз олдига катта мақсадларни қўйган. Уюшмани ташкил этишдан мақсад Ўзбекистонда маркетинг хизматлари бозори ривожланишидан манфаатдор бўлган юридик шахсларни бирлаштириш, маркетинг бозори инфратузилмасини тараққий эттириш,\nмаркетинг тармоғида профессионал меъёрларни такомиллаштириш ва кадрлар салоҳиятини кучайтиришдан иборатдир.\nУшбу вазифаларни бажариш учун уюшма маркетинг ва реклама бозори ҳажмини, ривожланиш йўналишларини ўрганиш, маркетинг бозорининг асосий иштирокчилари ҳақида маълумотларни тўплаш ва бу соҳадаги етакчи экспертларни бир мақсад йўлида бирлаштириш, энг яхши брендлар ва энг яхши реклама лойиҳаларини аниқлаш, ўзаро тажриба алмашиш каби ишларни амалга оширишни режалаштирган.\nУюшма раҳбари Диёр МИРЗААҲМЕДОВ билан суҳбатимиз ташкилотнинг мақсадлари, Ўзбекистон маркетинг бозори олдида турган вазифалар хусусида бўлди.\nМамлакатимизда маркетингнинг бугунги аҳволи қандай деб ўйлайсиз?\n- Ҳозир юртимиздаги кўпгина йирик компаниялар, қўшма корхоналарда маркетинг бўлимлари мавжуд. Улар ўз ташкилотларини ривожлантиришга баҳоли қудрат ҳисса қўшиб келяпти. Аммо бизда маркетинг тадқиқотига фан сифатида берилаётган эътибор камроқ. Ҳолбуки, маркетинг бутун дунёда фан сифатида тан олинган бўлиб, бугунги кунда дунё иқтисодиётининг тараққий этишида ўзига хос ўринга эга.\nТўғри, Ўзбекистондаги бир қанча олий ўқув юртларида маркетология кафедралари бор. Лекин уларда талабаларга маркетология фақат илмий даражада ўргатилади, холос. Таълим ва амалиётни уйғунлаштириш талаб даражасида эмас.\nЮқорида айтганимдек, кўпгина корхона ва компанияларимизда маркетинг ривожланган. Бу фақат уларнинг шахсий иқтисодий ютуғигина бўлиб қолмоқда. Яъни улар тор доира билан чекланиб қоляпти. Уларда яхшигина амалий тажриба бор. Уюшмамиз олдида турган вазифалардан бири мана шу амалиётнинг таълим билан ўзаро уйғунлигини таъминлашдир. Шу вақтгача бу уйғунликни таъминлашдан манфаатдор томонлар бўлмаган. Бизнинг жамоат ташкилотимиз мазкур бўшлиқни тўлдириш ҳаракатидадир.\nҲозир бу ишларнинг бошланғич босқичида турибмиз. Аъзоларимиз сони ҳам ошиб бормоқда. Бугунги кунда “Korzinka.uz”, “Makro”, “Next” савдо тармоқлари, “Мурод билдинг”, “Голдин ҳаус” қурилиш компаниялари, “Билайн”, “Юсел”, UMS мобил алоқа операторлари, кўплаб машҳур фирма ва корхоналар ташкилотимиз аъзоларидир. Бундан ташқари, сафимизда ўрта бизнес корхоналари ҳам бор.\n- Ўзбекистонда маркетингнинг ривожланиш даражасини қандай баҳолайсиз?\n- Мамлакатимизда маркетинг орқали ривожланган компаниялар талайгина. Бунга, масалан, “Артель” ва “Акфа”ни мисол қилиб келтириш мумкин. Бугунги муваффақиятлари уларда маркетинг жуда яхши йўлга қўйилганидан далолатдир. Зеро, бозор иқтисодиёти шароитида компания ва фирмаларнинг қанчалик ривожланганлиги улардаги маркетинг даражасини кўрсатиб туради.\nЛекин шу вақтгача маркетинг соҳасидаги ютуқ ва камчиликларимиз таҳлил қилинмаган, умумийлаштирилиб жамоатчиликка тақдим этилмаган. Бизнинг мақсадимиз шу ишларни амалга оширишдир.\nОлдимизда яна бир муҳим масала турибди. Олий таълим муассасасида маркетологиядан таҳсил олаётган талабаларнинг амалиётни маркетинг ривожланган компанияларда бориб ўташини ташкил этиш ҳаётий зарурат, деб биламан. Ҳозир бу талабалар Буюк Британия, АҚШ, Германия, Япония ёки Хитой маркетинг тизими ҳақидаги назарий билимларга эга бўлмоқда. Лекин улар Ўзбекистонда ишлаши керак-ку. Улар ўрганган назарий билимлар Ўзбекистондаги амалиётга тўғри келмаса, улар ўз келажагини юртимизда кўра олмайди. Бу ёш мутахассислар хорижий тилларни яхши билади, билими ҳам етарли. Шунинг учун чет давлатларга чиқиб ишлашни хоҳлаб қолиши мумкин. Уларни юртимизда ушлаб қолиш, тараққиётимиз учун хизмат қилдириш учун миллий иқтисодиётимиздаги маркетинг амалиётини уларга ҳали таълим олаётган вақтдаёқ кўрсатишимиз керак. Ўшандагина талабалар ўқишни битирганда бизнинг ўзимизга хос шароитларда ишлаш малакасига эга бўлиб ишга келади. Айни пайтда эса улар қанақадир натижага эришиш учун 2-3 йил амалиёт ўташи керак бўляпти. Унгача бу ёшларни ҳеч ким жиддий қабул қилмаяпти.\n- Маркетингнинг ўзига хос жиҳатлари нималардан иборат?\n- Ҳозирги кунда маркетингда 4 та долзарб масала бор. Уларнинг биринчиси маркетинг тадқиқотидир. Бизнинг замонимизда бозорни ўрганмаса, ривожланиб бўлмайди. Сизнинг хизматингиз, маҳсулотингиз истеъмолчилари миқдори ҳақида маълумотга эга бўлмай туриб иш бошлаш, юмшоқ қилиб айтганда, соддаликдир. Хизматингиз, маҳсулотингизнинг бозордаги сиғимини билсангиз, иш осон кечади. Сиз ўзингизча ҳисоб-китоб қилганда, дейлик, кунлик харидорларингиз сони 500 та бўлишини чамалагансиз. Аммо улар сони 100 та бўлиб қолди. Демак сизнинг ҳисоб-китобларингиз нотўғри бўлган. Шунинг учун харажатларингизни қопламайди. Мана шундай аҳволга тушиб қолмаслик, таваккалчилик эҳтимолини камайтириш учун маркетинг тадқиқотлари асосида иш бошлаш муваффақиятлар дебочаси бўлади, деб бемалол айтиш мумкин.\nБизнес стратегиясига эга бўлиш ривожланиш гарови ҳисобланади. Бозорни ўрганганингиздан кейин қайси йўналишда, қанча миқдорда маҳсулот ишлаб чиқариш, қаерда сотиш каби жиҳатларга эътибор қаратиш керак бўлади.\nЗамонавий бизнесда промоушен (инглизча promotion – олға силжиш, рағбатлантириш) муҳим ўрин тутади. Бизнесга кираётган шахс ўзини бозорда танитиши, тақдим этиши лозим. Бунда сиз хизматингиз, маҳсулотингиз, компаниянгиз ҳақида истеъмолчиларга маълумот тақдим этасиз. Ҳозир маълумотлар тақдим этиш имкониятлари кенгайган. Ташқи реклама, ОАВдан ташқари интернетнинг имкониятлари беқиёс. Шунга қарамай, истеъмолчининг қизиқишлари доирасини билишингиз ва шунга қараб қайси восита орқали ўзингизни танитишни танлашингиз керак бўлади. Образли қилиб айтганда, истеъмолчининг кўзи ва қулоғи сизда бўлиши учун уни қизиқтириш лозим. Бу ўринда сизга маркетинг бўйича мутахассис ёрдам беради. Агар реклама таассурот қолдирмаса, маҳсулот ёки хизматингизнинг рекламаси учун сарфлаган маблағингизга куйиб қолаверасиз.\nТаълимдаги давомийлик, яъни муттасил равишда билимни ошириб бориб зарурати ҳар доим долзарб бўлиши керак. Чунки маркетингда ҳар куни қандайдир янгиликни кузатиш мумкин. Янгидан-янги реклама воситалари, маркетинг услублари пайдо бўлади. Шунинг учун бу борадаги янгиликлардан хабардор бўлиб туриш ривожланиш омилларидан биридир.\n- Ўрта ва кичик бизнес бирданига бундай ишларни қила олмайди. Шунинг учун улар ишни нимадан бошлаши керак?\n- Тўғри, ҳали эндигина иш бошламоқчи бўлган кичик ёки ўрта бизнес вакилида бундай имконият камроқ ёки умуман бўлмаслиги мумкин. Бу камчиликни бартараф этиш учун у ишончли шерик топиши, яхши маркетолог хизматидан фойдаланиши талаб этилади. Афсуски, бизда ҳақиқий маркетологлар етишмаяпти. Умумий бозорни яхши биладиган, билим доираси кенг маркетологлар кам.\nШунинг учун бошловчи тадбиркорларимиз олдида муаммолар бор. Образли қилиб айтадиган бўлсак, касал одамга дардини аниқлаб, зарур муолажаларни тайинлаш учун шифокор керак. Баъзан биз шифокор ўрнига дорихонага бориб, фармацевтдан маслаҳат сўраймиз. Унинг иши эса фақат дори сотиш, даволаш эмас. Дори арзон бўлса ҳам сизнинг касалингизни тузатмаса, унинг сизга нима фойдаси бор?! Яхши маркетолог ҳам шифокордек гап. У бизнесингиз бўйича керакли маълумотларни ўрганиб, ривожланиш йўлингизни белгилашда муҳим маслаҳатлар бериши мумкин.\nКичик ва ўрта бизнес вакилларининг битта камчилиги бор. Улар ўз ишининг устаси. Қандай маҳсулот чиқариш, қаердан арзон хомашё олиш, сифатни қандай назорат қилиш - ҳаммасини жуда яхши билади. Аммо маркетингга уларнинг вақти ҳам, балки билими ҳам етмайди. Кўпроқ ўз билимига ёки таниш-билишларининг маслаҳатларига ишонади. Бу эса унга зарар келтириб қўйиши мумкин. Айнан мана шу ҳолатда унга маркетолог керак.\n- Уюшманинг режалари тўғрисида ҳам маълумот берсангиз.\n- Айни пайтда ташкилотимиз ADWEEK маркетинг ва реклама ҳафталигининг навбатдагисини ўтказишга тайёргарлик кўряпти. Биринчи шундай ҳафталик жорий йилнинг апрель ойида ўтказилганди. Кейингиси келаётган йилнинг февраль ойида ташкил этилиши режалаштирилган.\nМазкур ҳафталик доирасида реклама ва маркетинг корхоналари кўргазмаси ўтказилади, соҳа вакиллари ва мутахассислар иштирокида конференция, соҳадаги энг яхши лойиҳалар бўйича кўрик танлов бўлиб ўтади. Бу тадбирни ташкил этишда Давлат рақобат қўмитаси, Давлат солиқ қўмитаси, Савдо-саноат палатаси билан ҳамкорлик қиляпмиз.\nМаркетинг бизнесга дахлдор соҳа. Маркетология пул топиш фани. Унга давлат томонидан жуда катта ёрдам керак эмас, фақат эътибор бўлса бас. Шу маънода, манфаатдор давлат ташкилотларининг ADWEEK ҳафталигини ўтказиш ташаббускорлари сафига қўшилиши бу тадбиримизнинг нуфузини янада оширишга хизмат қилади.\nАйни пайтда уюшмамизда маркетинг клуби фаолият юритаётганини ҳам эслатиб ўтмоқчиман. Бу клуб ҳар ойда бир марта йиғилади. Унда уюшмамиз аъзолари ва экспертлар иштирокида маркетинг соҳасидаги долзарб масалалар муҳокама этилади.\nЎйлайманки, уюшмамиз фаолияти мамлакатимизда маркетинг хизматлари бозорининг ривожланишига ўз ҳиссасини қўшади. Бу борада биз ҳамкор идоралар, компания ва корхоналар билан яхши шерикчилик муносабатларига таянамиз.\nАнвар КАРИМОВ суҳбатлашди.


16:00 05.04.2017 (Янгиланган 17:35 05.04.2017)\nТОШКЕНТ, 5 апр — Sputnik. 4 апрел куни Ўзбекистон президенти самолёти Москва шаҳрининг "Внуково-2" аэропортига келиб қўнди.\nИкки давлат байроқлари билан безатилган "Внуково-2" аэропортида олий мартабали меҳмон шарафига фахрий қоровул саф тортди. Ўзбекистон раҳбарини Россия Федерацияси ҳукумати аъзолари кутиб олди.\nМедведев: мазкур ташриф ўзаро муносабатларнинг янги саҳифасини очиб беради\nМирзиёев Россияга давлат ташрифи давомида Россия ҳукумати раҳбари Дмитрий Медведев билан учрашди.\nАйни вақтда Кремлда Мирзиёев ва Путин учрашуви бўлиб ўтмоқда.\nКремлда олий мартабали меҳмон шарафига фахрий қоровул саф тортди. Ўзбекистон ва Россия давлат мадҳиялари янгради. Шавкат Мирзиёев ва Владимир Путин фахрий қоровул сафи олдидан ўтдилар.\nРоссия раҳбари Ўзбекистон президентига мурожаат қилар экан қуйидаги гапларни айтди:\n"Ҳурматли Шавкат Миромонович, ҳурматли дўстлар, ҳамкасблар! Сизларни Кремлда кўриб турганимдан мамнунман. Вақт ажратиб Россияга ташриф уюштирганингиздан бағоят хурсандмиз. Бу сизнинг энг олий даражадаги, давлат мақомига эга биринчи ташрифингиз, — деб таъкидлади Путин. — Тўғри, бу ерда протоколга оид нарсалар кўп, лекин биз Сизнинг ушбу ташрифингиз давомида қандай тўхтамга келишимиз муҳимроқ.\nҲозир, бу ерга келаётганда, йўлда, шу ҳақда айтилди. Ҳамкасбларимиз жуда фаол ишларни амалга оширдилар, бир тўплам ҳужжатларни тайёрлаб қўйдилар. Лекин гап бугун имзоланадиган ҳужжатларда ҳам эмас, балки бу ҳужжатларнинг мазмунида. Гап ҳақиқатан ҳам Россия ва Ўзбекистон ўртасидаги муносабатларнинг янги босқичи, жиддий ўзгаришлар ҳақида бормоқда.\nУмуман олганда ҳозирнинг ўзидаёқ ўтган давр мобайнида, ҳар ҳолда Сиз президент этиб сайланган қисқа давр ичида ўзаро савдо-иқтисодий алоқаларимизда муҳим ўзгаригшлар юз бераётганини, фаолликни сезяпмиз. Сиз ҳар вақт буларга алоҳида эътибор билан қарадингиз.\nТаъкидлаш жоизки, умуман олганда савдо айланмасини юқори даражада ушлаб турибмиз, айрим позицияларда у ниҳоятда, ҳайратланарли даражада ўсиб бормоқда", — деди Путин.\nРоссия билан шартномага кўра Ўзбекистон учинчи давлатларга қурол етказмайди\nЎзбекистон президенти бу ўсиш оорасида ҳатто 260%лик кўрсаткич қайд этилганини қўшимча қилди.\nШундан сўнг Владимир Путин Ўзбекистон Россия учун минтақадаги муҳим позиция эканини қайд этди. Ва Ўзбекистон президентини кўриб турганидан ҳақиқатда хурсандлигини яна бир карра изҳор қилди.\n"Нафақат умид қиламан, балки ишонч билан айтаманки, Сизнинг бугунги ташрифингиз, бизнинг биргаликдаги ишимиз иккиёқлама муносабатларни мустаҳкамлашда муҳим омил бўлиб хизмат қилади", — дея ўз мурожаатини якунлади Путин.\nШавкат Мирзиёев Россия президентига мурожаатини Санкт-Петербургда юз берган теракт муносабати билан ҳамдардлик билдиришдан бошлади.\n"Терактда қурбон бўлганларнинг яқинларига, қариндошларига ҳамдардлик билдиришдан бошламоқчиман. Санкт-Петербургда рўй берган ҳодиса — барчамиз учун оғриқ. Террорнинг на сарҳади, на миллати бор. Яна бир карра таъкидламоқчиман, бу масалада биргаликда, уюшган ҳолда ўта кескин чораларни кўришимиз даркор. Мен терактда қурбон бўлганларнинг оилаларига, яқинларига ва шахсан Сизга ўз ҳамдардлигимни билдираман", — деди Мирзиёев.\nТерактда жабрланганлар орасида Ўзбекистон фуқароси ҳам бор\nШундан сўнг Ўзбекистон президенти Россия раҳбарига таклиф учун миннатдорчилик билдирди.\n"Албатта, энг аввало Россияга давлат ташрифи билан таклиф этганингиз учун ўзимнинг миннатдорчилигимни билдирмоқчиман. Ўйлашимча, бизнинг ташрифимиз, Сиз аввалроқ айтиб ўтганингиз каби катта ўзгаришлардан белги\nСамарқандга ташрифингиз давомида барча йўналишлар бўйича сиз билан ишончли, очиқ мулоқот ўтказган эдик. Ҳақиқатан ҳам, мана шу қисқа вақт ичида кўп ўзгаришлар бўлди. Сизга ўз миннатдорчилигимни билдирмоқчиман: сиз билан нимагаки келишган бўлсак, амалга ошмоқда. Қолаверса, бугун сиз билан имзолайдиган ҳужжатлар тўплами ҳам бундан дарак беради.\n<…> Сиз жуда тўғри таъкидладингиз, Афғонистон, Афғонистондаги тинчлик айниқса бизлар учун, Ўзбекистон учун жуда муҳим. Афғонистондаги тинчлик ва осойишталик жуда муҳим. Биз Россия Афғонистон бўйича олдинга йўналтираётган барча ҳаракатларда ёрдам қилишга ва қўллаб қувватлашга тайёрмиз. <…>\nСизга бу меҳмондорчилик учун яна бир ўз миннатдорчилигимни билдираман.\nМузокаралар давом этмоқда.\nКремл, Владимир Путин, Россия, Шавкат Мирзиёев\nШавкат Мирзиёевнинг Россияга давлат ташрифи (18)